title: 2008/189/EB: 2008 m. vasario 18 d. Tarybos sprendimas dėl Europos bendrijos ir Gruzijos Vyriausybės susitarimo dėl oro susisiekimo paslaugų tam tikrų aspektų sudarymo

text:
5.3.2008

               LT

               Europos Sąjungos oficialusis leidinys

               L 60/23

      TARYBOS SPRENDIMAS

   2008 m. vasario 18 d.
   dėl Europos bendrijos ir Gruzijos Vyriausybės susitarimo dėl oro susisiekimo paslaugų tam tikrų aspektų sudarymo
   (2008/189/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija.

               (2)

               Komisija Bendrijos vardu vedė derybas su Gruzija dėl oro susisiekimo paslaugų tam tikrų aspektų pagal 2003 m. birželio 5 d. sprendimo priede pateiktus mechanizmus ir nurodymus.

               (3)

               Šis Susitarimas buvo pasirašytas Bendrijos vardu, atsižvelgiant į galimą vėlesnį jo sudarymą pagal Tarybos sprendimą 2006/357/EB (2).

               (4)

               Susitarimą reikėtų patvirtinti,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Gruzijos Respublikos susitarimas dėl oro susisiekimo paslaugų tam tikrų aspektų.
   2 straipsnis
   Tarybos pirmininkas įgaliojamas paskirti asmenį, įgaliotą perduoti Susitarimo 8 straipsnio 1 dalyje numatytą pranešimą.

      Priimta Briuselyje, 2008 m. vasario 18 d.

            Tarybos vardu

            Pirmininkas

         D. RUPEL

      (1)  2005 m. rugsėjo 6 d. nuomonė (dar nepaskelbta Oficialiajame leidinyje).

      (2)  OL L 134, 2006 5 20, p. 23.


title: 2012/499/ES: 2012 m. birželio 26 d. Tarybos sprendimas dėl Europos Sąjungos ir Turkijos Respublikos susitarimo dėl neteisėtai šalyje gyvenančių asmenų readmisijos pasirašymo Europos Sąjungos vardu

text:
8.9.2012

               LT

               Europos Sąjungos oficialusis leidinys

               L 244/4

         TARYBOS SPRENDIMAS
   2012 m. birželio 26 d.
   dėl Europos Sąjungos ir Turkijos Respublikos susitarimo dėl neteisėtai šalyje gyvenančių asmenų readmisijos pasirašymo Europos Sąjungos vardu
   (2012/499/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 79 straipsnio 3 dalį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2002 m. lapkričio 28 d. Taryba įgaliojo Komisiją pradėti derybas su Turkijos Respublika dėl Europos Sąjungos ir Turkijos Respublikos susitarimo dėl neteisėtai šalyje gyvenančių asmenų readmisijos (toliau – Susitarimas). Derybos buvo sėkmingai užbaigtos ir Susitarimas parafuotas 2012 m. birželio 21 d.;

               (2)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 21) dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 ir 2 straipsnius, ir nedarant poveikio to protokolo 4 straipsnio taikymui, Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (3)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 21) dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 ir 2 straipsnius, ir nedarant poveikio to protokolo 4 straipsnio taikymui, Airija nedalyvauja priimant šį sprendimą ir jis nėra jai privalomas ar taikomas;

               (4)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 22) dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas;

               (5)

               Susitarimas turėtų būti pasirašytas su sąlyga, kad vėliau jis bus sudarytas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu įgaliojama pasirašyti Europos Sąjungos ir Turkijos Respublikos susitarimą dėl neteisėtai šalyje gyvenančių asmenų readmisijos su sąlyga, kad minėtas susitarimas bus sudarytas.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą Sąjungos vardu.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. birželio 26 d.

            Tarybos vardu

            Pirmininkas

         N. WAMMEN


title: 2002 m. rugsėjo 23 d. Tarybos sprendimas dėl Europos bendrijos ir Jungtinių Tautų Paramos ir darbo agentūros Palestinos pabėgėliams Artimuosiuose Rytuose (UNRWA) konvencijos dėl pagalbos pabėgėliams Artimųjų Rytų šalyse (2002–2005 m.) sudarymo

text:
Svarbus teisinis pranešimas

|

32002D0817

Oficialusis leidinys L 281 , 19/10/2002 p. 0010 - 0011

		Tarybos sprendimas2002 m. rugsėjo 23 d.dėl Europos bendrijos ir Jungtinių Tautų Paramos ir darbo agentūros Palestinos pabėgėliams Artimuosiuose Rytuose (UNRWA) konvencijos dėl pagalbos pabėgėliams Artimųjų Rytų šalyse (2002–2005 m.) sudarymo(2002/817/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 181 straipsnį kartu su jos 300 straipsnio 3 dalies pirmuoju papunkčiu ir 300 straipsnio 4 dalimi,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi:(1) 10-osios Konvencijos [3], pasirašytos su Jungtinių Tautų Paramos ir darbo agentūra Palestinos pabėgėliams Artimuosiuose Rytuose (UNRWA), galiojimas baigėsi 2001 m. gruodžio 31 d,(2) dabartinė Vidurinių Rytų krizė iškėlė UNRWA papildomų uždavinių.(3) Bendrijos pagalba UNRWA yra svarbus veiksnys stabilizuojant padėtį Viduriniuose Rytuose, be to sudaro kovos su skurdu besivystančiose šalyse kampanijos dalį, todėl prisideda prie tvaraus šių gyventojų ir priimančių šalių, kuriose šie gyventojai gyvena, socialinio ir ekonominio vystymosi.(4) Parama UNRWA veiklai turėtų prisidėti prie Bendrijos tikslų siekimo.(5) Su UNRWA turi būti pasirašyta nauja Konvencija, kad Bendrijos parama ir toliau būtų teikiama kaip visapusės, tęstinumą užtikrinančios programos dalis.(6) turi būti nustatyta atitinkama vidaus tvarka, kuri užtikrintų deramą Konvencijos funkcionavimą. Todėl būtina suteikti Komisijai teisę iš dalies pakeisti Konvenciją, kai Konvencija numato galimybę priimti tokius pakeitimus supaprastinta tvarka (pasikeičiant raštais),NUSPRENDĖ:1 straipsnisEuropos bendrijos ir Jungtinių Tautų Paramos ir darbo agentūros Palestinos pabėgėliams Artimuosiuose Rytuose (UNRWA) konvencija dėl pagalbos pabėgėliams Artimųjų Rytų šalyse (2002–2005 m.) patvirtinama Bendrijos vardu.Konvencijos tekstas pridedamas prie šio sprendimo.2 straipsnisBendrijos pagalbos maisto produktais UNRWA programa vykdoma vadovaujantis tvarka, nustatyta 1996 m. birželio 27 d. Tarybos reglamente (EB) Nr. 1292/96 dėl pagalbos maistu produktais politikos ir pagalbos maisto produktais administravimo bei specialiųjų veiksmų, kuriais skatinamas maisto saugumas [4].3 straipsnisPasikonsultavusi su specialiuoju komitetu, Komisija tvirtina Konvencijos dalinius pakeitimus, kai Konvencija numato galimybę priimti tokius pakeitimus supaprastinta tvarka (pasikeičiant raštais).4 straipsnisTarybos pirmininkas įgaliojamas paskirti asmenis, įgaliotus pasirašyti Konvenciją, kad ji įsigaliotų BendrijaiPriimta Briuselyje, 2002 m. rugsėjo 23 d.Tarybos varduPirmininkasM. Fisheris Boelis[1] OL C 203, 2002 8 27, p. 142.[2] 2002 m. rugsėjo 3 d. pateikta nuomonė (dar nepaskelbta Oficialiajame leidinyje).[3] OL L 261, 1999 10 7, p. 36.[4] OL J 166, 1996 7 5, p. 1. Dalinis Reglamento pakeitimas Reglamentu (EB) Nr. 1726/2001 (OL L 234, 2001 9 1, p. 10).--------------------------------------------------


title: 2010/78/: 2010 m. vasario 9 d. Komisijos sprendimas dėl Reglamento (EB, Euratomas) Nr. 2342/2002, nustatančio išsamias Finansinio reglamento įgyvendinimo taisykles, 157 straipsnio b punkte ir 158 straipsnio 1 dalyje nustatytų ribų keitimo

text:
10.2.2010

               LT

               Europos Sąjungos oficialusis leidinys

               L 37/73

         KOMISIJOS SPRENDIMAS
   2010 m. vasario 9 d.
   dėl Reglamento (EB, Euratomas) Nr. 2342/2002, nustatančio išsamias Finansinio reglamento įgyvendinimo taisykles, 157 straipsnio b punkte ir 158 straipsnio 1 dalyje nustatytų ribų keitimo
   (2010/78/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento įgyvendinimo taisykles (1), ypač į jo 271 straipsnį,
   kadangi:

               (1)

               Komisijos reglamentu (EB) Nr. 1177/2009 (2) patikslintos ribos, taikomos viešojo pirkimo sutartims pagal 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (3).

               (2)

               Siekiant nuoseklumo, reikia nustatyti ribas, nurodytas Komisijos reglamento (EB, Euratomas) Nr. 2342/2002 157 straipsnio b punkte ir 158 straipsnio 1 dalyje.

               (3)

               Reglamentu (EB) Nr. 1177/2009 patikslintos ribos taikomos nuo 2010 m. sausio 1 d., todėl šis sprendimas taip pat turi būti taikomas nuo 2010 m. sausio 1 d. Todėl reikia numatyti, kad šis sprendimas įsigalios kitą dieną po jo paskelbimo Europos Sąjungos oficialiajame leidinyje.

               (4)

               2004 m. vasario 6 d. Komisijos sprendimas 2004/121/EB, patikslinantis Reglamento (EB, Euratomas) Nr. 2342/2002, nustatančio išsamias Finansinio reglamento įgyvendinimo taisykles, 157 straipsnio b punkte ir 158 straipsnio 1 dalies a ir c punktuose nurodytas ribines vertes (4), 2006 m. vasario 14 d. Komisijos sprendimas 2006/103/EB dėl Reglamento (EB, Euratomas) Nr. 2342/2002, nustatančio išsamias Europos Bendrijų bendrajam biudžetui taikomo Finansinio reglamento įgyvendinimo taisykles, 157 straipsnio b punkte ir 158 straipsnio 1 dalies a ir c punktuose nustatytų ribų pakeitimo (5) ir 2008 m. vasario 1 d. Komisijos sprendimas 2008/102/EB dėl Komisijos reglamento (EB, Euratomas) Nr. 2342/2002, nustatančio išsamias Finansinio reglamento įgyvendinimo taisykles dėl 157 straipsnio b punkte ir 158 straipsnio 1 dalyje nustatytų ribų keitimo (6), nustojo galioti ir todėl turėtų būti panaikinti,

         PRIĖMĖ ŠĮ SPRENDIMĄ:
   1 straipsnis
   Viešojo pirkimo sutartims galioja šios ribų vertės eurais:

               —

               4 845 000 EUR 157 straipsnio b punkte,

               —

               125 000 EUR 158 straipsnio 1 dalies a punkte,

               —

               193 000 EUR 158 straipsnio 1 dalies b punkte,

               —

               4 845 000 EUR 158 straipsnio 1 dalies c punkte.

         2 straipsnis
   Sprendimai 2004/121/EB, 2006/103/EB ir 2008/102/EB panaikinami.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2010 m. sausio 1 d.

      Priimta Briuselyje 2010 m. vasario 9 d.

            Komisijos vardu

            Pirmininkas

         José Manuel BARROSO

      (1)  OL L 357, 2002 12 31, p. 1.

      (2)  OL L 314, 2009 12 1, p. 64.

      (3)  OL L 134, 2004 4 30, p. 114.

      (4)  OL L 36, 2004 2 7, p. 58.

      (5)  OL L 46, 2006 2 16, p. 52.

      (6)  OL L 36, 2008 2 9, p. 5.


title: 2006 m. gegužės 2 d.  Politinio ir saugumo komiteto sprendimas EUPT/1/2006, dėl ES planavimo grupės (EUPT Kosovas) dėl galimos ES krizės valdymo operacijos teisinės valstybės ir galimose kitose srityse Kosove vadovo paskyrimo

text:
18.5.2006

               LT

               Europos Sąjungos oficialusis leidinys

               L 130/42

      POLITINIO IR SAUGUMO KOMITETO SPRENDIMAS EUPT/1/2006
   2006 m. gegužės 2 d.
   dėl ES planavimo grupės (EUPT Kosovas) dėl galimos ES krizės valdymo operacijos teisinės valstybės ir galimose kitose srityse Kosove vadovo paskyrimo
   (2006/353/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią pastraipą,
   atsižvelgdamas į 2006 m. balandžio 10 d. Tarybos bendruosius veiksmus 2006/304/BUSP dėl ES planavimo grupės (EUPT Kosovas) dėl galimos ES krizės valdymo operacijos teisinės valstybės ir galimose kitose srityse Kosove įsteigimo (1), ypač į jų 6 straipsnį,
   kadangi:

               (1)

               Bendrųjų veiksmų 2006/304/BUSP 6 straipsnyje numatyta, kad Taryba gali įgalioti Politinį ir saugumo komitetą priimti atitinkamus sprendimus pagal Sutarties 25 straipsnį, įskaitant sprendimą generalinio sekretoriaus-vyriausiojo įgaliotinio pasiūlymu skirti ES planavimo grupės (EUPT Kosovas) vadovą.

               (2)

               Generalinis sekretorius-vyriausiasis įgaliotinis pasiūlė skirti Casper KLYNGE,

         NUSPRENDĖ:
   1 straipsnis
   Casper KLYNGE skiriamas ES planavimo grupės (EUPT Kosovas) dėl galimos ES krizės valdymo operacijos teisinės valstybės ir galimose kitose srityse Kosove vadovu.
   2 straipsnis
   Šis sprendimas įsigalioja jo priėmimo dieną.

      Jis taikomas iki 2006 m. gruodžio 31 d.
      Priimta Briuselyje, 2006 m. gegužės 2 d.

            Politinio ir saugumo komiteto vardu

            Pirmininkas

         F. J. KUGLITSCH

      (1)  OL L 112, 2006 4 26, p. 19.


title: 2003 m. lapkričio 24 d. Tarybos Sprendimas užbaigiantis konsultacijų su Centrinės Afrikos Respublika procedūrą ir priimantis tinkamas priemones pagal Kotonu susitarimo 96 straipsnį

text:
Svarbus teisinis pranešimas

|

32003D0837

Oficialusis leidinys L 319 , 04/12/2003 p. 0013 - 0016

		Tarybos Sprendimas2003 m. lapkričio 24 d.užbaigiantis konsultacijų su Centrinės Afrikos Respublika procedūrą ir priimantis tinkamas priemones pagal Kotonu susitarimo 96 straipsnį(2003/837/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2000 m. birželio 23 d. Kotonu (Benino Respublika) pasirašytą AKR ir EB partnerystės susitarimą [1] (toliau – Kotonu susitarimas),atsižvelgdama į 2002 m. gruodžio 19 d. Tarybos sprendimą 2003/159/EB dėl Partnerystės susitarimo tarp Afrikos, Karibų baseino ir Ramiojo vandenyno šalių grupės, iš vienos pusės, ir Europos bendrijos bei jos valstybių narių, iš kitos pusės, pasirašyto 2000 m. birželio 23 d. Kotonu [2], sudarymo, ypač į jo 3 straipsnį,atsižvelgdama į Taryboje susirinkusių valstybių narių Vyriausybių atstovų vidinį susitarimą dėl priemonių, kurių turi būti imtasi, ir tvarkos, kurios turi būti laikomasi siekiant įgyvendinti AKR ir EB partnerystės susitarimą [3], ypač į jo 3 straipsnį,atsižvelgdama į Komisijos pasiūlymą,kadangi:(1) Esminiai Kotonu susitarimo 9 straipsnio teiginiai, o būtent pagarba demokratijos principams ir teisinės valstybės principams, kuriais remiasi AKR ir EB partnerystės susitarimas, buvo pažeisti per 2003 m. kovo 15 d. įvykdytą karinį perversmą, kurį Europos Sąjunga pasmerkė savo 2003 m. kovo 21 d. pareiškimu.(2) Pagal Kotonu susitarimo 96 straipsnį, 2003 m. birželio 12 d. buvo surengtos konsultacijos su AKR šalimis bei Centrine Afrikos Respublika, kurių metu Centrinės Afrikos atstovai prisiėmė konkrečius įsipareigojimus spręsti Europos Sąjungos įvardytas problemas, kurie turi būti įgyvendinti per trijų mėnesių laikotarpį, palaikant glaudų dialogą.(3) Pasibaigus šiam laikotarpiui, Europos Sąjunga iš esmės laikys, kad posūkis link grįžimo prie konstitucinės santvarkos yra prasidėjęs. Kita vertus, išlieka daug netikrumo dėl Centrinės Afrikos valdžios institucijų politikos gairių tvirtumo ir skaidrumo, o taip pat dėl Centrinės Afrikos administracijos gebėjimo jas įgyvendinti.(4) Atsižvelgiant į tai, reikia priimti atitinkamas priemones pagal Kotonu susitarimo 96 straipsnį,NUSPRENDĖ:1 straipsnisŠiuo dokumentu konsultacijos su Centrinės Afrikos Respublika pagal Kotonu susitarimo 96 straipsnį užbaigiamos.2 straipsnisPriemonės, numatytos šio sprendimo priede pateikiamame laiško projekte, priimamos kaip tinkamos pagal Kotonu susitarimo 96 straipsnio 2 dalies c punktą.3 straipsnisŠis sprendimas įsigalioja jo paskelbimo Europos Sąjungos oficialiajame leidinyje dieną.Jis taikomas iki 2005 m. birželio 30 d.Priimta Briuselyje, 2003 m. lapkričio 24 d.Tarybos varduPirmininkasG. Magri[1] OL L 317, 2000 12 15, p. 3.[2] OL L 65, 2003 3 8, p. 27.[3] OL L 317, 2000 12 15, p. 376.--------------------------------------------------PRIEDASMinistrui Pirmininkui, Centrinės Afrikos Respublikos Nacionalinės pereinamosios Vyriausybės vadovuiGerbiamasis pone,Europos Sąjunga teikia ypatingą reikšmę Kotonu susitarimo 9 straipsnio nuostatoms. Demokratijos principų ir žmogaus teisių, taip pat ir pagrindinių socialinių teisių ir teisinės valstybės principų, puoselėjimas, kuriuo grindžiama AKR ir EB partnerystė, yra šios sutarties šerdis, o kartu ir mūsų tarpusavio santykių pagrindas.Būdama ištikima šioms nuostatoms, Europos Sąjunga savo 2003 m. kovo 21 d. pareiškimu griežtai pasmerkė kovo 15 d. karinį perversmą.Reaguodama į šiuos įvykius, Europos Sąjungos Taryba atitinkamai nusprendė 2003 m. gegužės 22 d. pakviesti Centrinės Afrikos Respublikos bei AKR šalių valdžios atstovus konsultacijoms, kuriose būtų nuodugniai išnagrinėta susiklosčiusi padėtis ir būdai ją pagerinti.Šios konsultacijos įvyko 2003 m. birželio 12 d. Briuselyje. Buvo išdėstyti keli pagrindiniai klausimai, ir Jūs taip pat galėjote pateikti Centrinės Afrikos Respublikos valdžios atstovų požiūrį į susiklosčiusią padėtį ir jos analizę. Europos Sąjunga su džiaugsmu pastebėjo, kad Centrinės Afrikos valdžia imasi tam tikrų įsipareigojimų, ypač tų, kuriais siekiama sugrąžinti konstitucinę santvarką, palaikyti daugiapartinę politinę sistemą ir užmegzti nacionalinį dialogą; taip pat restruktūrizuoti gynybos ir saugumo pajėgas; pagerinti viešųjų finansų valdymą ir kovoti su korupcija, kad galėtų tinkamai vykdyti savo nepriklausomus įsipareigojimus dėl išlaidų, visų pirma susijusius su laiku atliekamu atlyginimų mokėjimu.Taip pat buvo susitarta, kad Bangui bus surengtas tris mėnesius truksiantis intensyvus dialogas įvairiais klausimais, o šio laikotarpio pabaigoje situacija bus dar kartą įvertinta.Šis numatytas intensyvus dialogas įvyko Bangui. Jis buvo grindžiamas "balų lentele" ir mėnesinėmis stebėjimo ataskaitomis, kurios buvo pateiktos Stebėjimo komiteto nariams. Įsipareigojimų vykdymas buvo sistemiškai įvertintas pirmininkaujančios šalies ir Komisijos atstovų, remiantis bendradarbiavimu su JTPP atstovu bei AKR šalių ambasadoriais. AKR šalių grupė taip pat išsiuntė į Centrinės Afrikos Respubliką misiją nuo rugpjūčio 17 iki 20 dienos surinkti informaciją, kurios padarytos išvados buvo įtrauktos į konsultacijų stebėjimo komiteto ataskaitą.Stebėjimas parodė, kad tam tikri įsipareigojimai paskatino Centrinės Afrikos institucijas imtis pagirtinų iniciatyvų. Ypač pažymėtina, kad:- nacionalinio dialogo išdavoje buvo priimtos 126 rekomendacijos, suskirstytos į 10 grupių,- Nacionalinė pereinamoji taryba (NPT) veikia sklandžiai, jos nuomonės skelbiamos viešai, o į esmines jos rekomendacijas yra atsižvelgiama,- nuo 2003 m. kovo iki rugpjūčio mėnesio atlyginimai buvo išmokėti, nors ir su tam tikrais pavėlavimais,- 2003 m. rugsėjo 11 d. Ministrų taryba patvirtino veiksmų planą viešųjų finansų sistemos patobulinimui,- rekomendacijos, pateiktos Centrinės Afrikos Respublikai Kimberley misijos, buvo pritaikytos.Tačiau išlieka šios problemos:- nors įvairiausių politinių partijų veikla yra netrukdoma, NPT vis dar nėra informuota apie opozicijos statusą,- konsultacijų pradžioje pristatytas rinkimų tvarkaraštis dar nėra įgyvendinamas atitinkamais naujais veiksmais ar priemonėmis,- žmogaus teisių situacija pablogėjo per pirmąjį pusmetį, ką savo ataskaitoje paminėjo JT Generalinis Sekretorius 2003 m. birželio mėnesį savo ataskaitoje Saugumo Tarybai. Nors šis pablogėjimas politinės/karinės krizės metu atrodo sulėtėjęs, priežasčių nerimui vis dar lieka. Spauda, Nacionalinė pereinamoji taryba, Žmogaus teisių vyriausiojo komisaro valdyba ir kiti šaltiniai praneša apie dažnus žmogaus teisių pažeidimo atvejus, ypač vykdomus karinių pajėgų ar "išlaisvintojų",- atlyginimai didžiąją šio laikotarpio dalį buvo mokami daugiau ar mažiau laiku, kas vertinama kaip didelė pažanga. Tačiau šios praktikos (kuri tapo įmanoma ir vykdoma iki šiol daugiausia išorinio finansavimo dėka) ilgalaikiškumo galimybė yra susijusi su tuo, kad įplaukos iš surenkamų mokesčių ir muitų yra labai menkos,- atsižvelgiant į šiuos finansinius trūkumus, buvo daromos tam tikros pastangos padengti valstybės skolą, didinti pajamas, gaunamas iš mokesčių ir muitų, atlikti viešojo sektoriaus įmonių auditą ir sumažinti išlaidas. 2003 m. rugsėjo 11 d. buvo priimtas viešųjų finansų sistemos tobulinimo planas, bet dar nėra nustatyti jo įgyvendinimo metodai ir tvarkaraštis,- kovoje su korupcija buvo panaudotos ad hoc priemonės, tarp jų ir areštas. Tačiau jie nėra apgalvota bendro veiksmų plano dalis, o antikorupciniai įstatymai taikomi nenuosekliai. Nors nesiliauja už buvusį režimą atsakingų asmenų areštai, korupcijos atvejų nemažėja,- buvo imtasi karinių pajėgų stiprinimo priemonių (paskyrimų, atkūrimų, naujų dalinių kūrimo, regioninio dislokavimo, pratybų ir t. t.), kurios daugiausia buvo finansuojamos iš Prancūzijos. Tačiau tikrasis šių veiksmų tikslas nėra aiškus, nes nėra detalios programos. Taip pat laukiama pataisyto nusiginklavimo, demobilizacijos ir reintegracijos politikos protokolo.Iš esmės atrodo, kad grįžimo prie konstitucinės santvarkos procesas yra prasidėjęs. Kita vertus, išlieka daug netikrumo dėl valdžios institucijų politikos gairių tvirtumo ir skaidrumo, o taip pat dėl administracijos gebėjimo jas įgyvendinti.Įvertindamos duotus įsipareigojimus ir šiuos jų įgyvendinimo rezultatus, Europos bendrija ir jos valstybės narės yra pasirengusios užbaigti konsultacijas, surengtas vadovaujantis Kotonu susitarimo 96 straipsniu. Kadangi dar reikia įgyvendinti 2003 m. birželio 12 d. įsipareigojimus, Europos Sąjungos Taryba nusprendė priimti tinkamas priemones pagal Kotonu susitarimo 96 straipsnio 2 dalies c punktą:dalinis bendradarbiavimo sustabdymas ir sustiprintas bendradarbiavimo kitose srityse pratęsimas, siekiant palaikyti Centrinės Afrikos pastangas iš tikrųjų įgyvendinti 2003 m. birželio 12 d. susitikime padarytus įsipareigojimus ir pažangą pereinant prie demokratinės santvarkos. Šis dalinis bendradarbiavimo sustabdymas bus taikomas operacijoms, susijusioms su Bouar-Garoua Boulai keliais, Bangui kelių remontu, ir makroekonominei pagalbai. Dėl sustabdyto bendradarbiavimo atnaujinimo bus sprendžiama pagal aukščiau pateiktus kriterijus.Tą galima traktuoti štai taip.A. Jau vykdomo bendradarbiavimo tęstinumasi) Pasibaigus konsultacijoms, šiuo metu vykdomo bendradarbiavimo prioritetas liks socialinė sritis, ypač sveikatos apsauga ir tiesioginė pagalba gyventojams. Ad hoc parama priemonėms bus teikiama institucijoms, vykdančioms įsipareigojimus, ypač dėl pasirengimo rinkimams, efektyvaus valdymo, paramos institucijoms bei techninės pagalbos priimant veiksmų planą dėl viešųjų finansų sistemos tobulinimo.ii) Kai Vyriausybė parengs aiškų politinį protokolą dėl NDR programos (nusiginklavimo, demobilizacijos ir reintegracijos) ir apibrėš platesnius metmenis kariuomenės ir saugumo pajėgų restruktūrizavimui, bus svarstoma galima parama taikos palaikymo operacijoms ir kitų saugumo operacijų Centrinės Afrikos Respublikoje konsolidavimui pagal Pasaulio banko Multidonorinę reabilitacijos ir reintegracijos programą (MDRP), vykdomą per JTPP.B. Sustabdyto bendradarbiavimo atnaujinimasi) Užtikrinamas makroekonominės paramos atnaujinimas TVF vykdomos programos rėmuose, kai tik bus priimtas rinkimų planas, nustatantis konkrečius įvairaus tipo rinkimų organizavimo žingsnius ir procedūras ir laiduojantis pagarbą žmogaus teisėms. Ši parama bus galima tik tuo atveju, jeigu įsigalios viešųjų finansų sistemos tobulinimo programa. Šiuo atžvilgiu, Komisija ir valstybės narės paragins daugiašalius donorus kiek galima greičiau atnaujinti savo santykius su Centrinės Afrikos Respublikos valdžios institucijomis.ii) Užtikrinamas visiškas ir galutinis bendradarbiavimo atnaujinimas, kai po rinkimų, kurie numatyti vėliausiai 2005 m. pradžioje, bus atkurta demokratija ir teisinė valstybė. Tačiau tam gali prireikti peržiūrėti programas, atsižvelgiant į poreikius ir apribojimus. Šiuo klausimu nedelsiant bus rengiama diskusija tarp Centrinės Afrikos valdžios institucijų ir Komisijos.Tuo atveju, jeigu Centrinės Afrikos valdžios institucijos nevykdys savo įsipareigojimų, Europos bendrija pasilieka teisę sumažinti devintąjį EPF asignavimą Centrinės Afrikos Respublikai 20 % per metus, pradedant nuo konsultacijų pabaigos.Europos Sąjunga toliau įdėmiai seks situaciją ir pereinamojo laikotarpio procesus. Ji nuoširdžiai tikisi, kad glaudus ir intensyvus politinis dialogas su Centrinės Afrikos valdžios institucijomis lydės grįžimą prie teisinės valstybės principų ir socialinio ir ekonominio stabilumo pasiekimą Centrinės Afrikos Respublikoje.Pone Ministre Pirmininke, leiskite išreikšti Jums savo aukščiausią pagarbą,Priimta BriuselyjeTarybos varduKomisijos vardu--------------------------------------------------


title: 2013 m. lapkričio 15 d. Tarybos sprendimas 2013/661/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui

text:
16.11.2013

               LT

               Europos Sąjungos oficialusis leidinys

               L 306/18

         TARYBOS SPRENDIMAS 2013/661/BUSP
   2013 m. lapkričio 15 d.
   kuriuo iš dalies keičiamas Sprendimas 2010/413/BUSP dėl ribojamųjų priemonių Iranui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2010 m. liepos 26 d. Tarybos sprendimą 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (1), ypač į jos 23 straipsnio 2 dalį,
   kadangi:

               (1)

               2010 m. liepos 26 d. Taryba priėmė Sprendimą 2010/413/BUSP dėl ribojamųjų priemonių Iranui;

               (2)

               2013 m. rugsėjo 6 d. sprendimais bylose T-493/10 (2), T-4/11 ir T-5/11 (3), T-12/11 (4), T-13/11 (5), T-24/11 (6), T-42/12 ir T-181/12 (7), T-57/12 (8) ir T-110/12 (9) Europos Sąjungos Bendrasis Teismas panaikino Tarybos sprendimus įtraukti „Persia International Bank plc“, „Export Development Bank of Iran“, „Iran Insurance Company“, „Post Bank Iran“, „Bank Refah Kargaran“, Naser Bateni, „Good Luck Shipping LLC“ ir „Iranian Offshore Engineering & Construction Co.“ į Sprendimo 2010/413/BUSP II priede pateiktą asmenų ir subjektų, kuriems taikomos ribojamosios priemonės, sąrašą;

               (3)

               „Persia International Bank plc“, „Export Development Bank of Iran“, „Iran Insurance Company“, „Post Bank Iran“, „Bank Refah Kargaran“, Naser Bateni, „Good Luck Shipping LLC“ ir „Iranian Offshore Engineering & Construction Co.“, remiantis naujais motyvų pareiškimais dėl kiekvieno iš jų, turėtų būti vėl įtraukti į asmenų ir subjektų, kuriems taikomos ribojamosios priemonės, sąrašą;

               (4)

               į asmenų ir subjektų, kuriems taikomos ribojamosios priemonės, sąrašą turėtų būti įtrauktas dar vienas subjektas ir turėtų būti iš dalies pakeista su kitu subjektu, kuriam taikomos ribojamosios priemonės, susijusi identifikuojamoji informacija;

               (5)

               atsižvelgiant į Bendrojo Teismo sprendimą byloje T-421/11 (10), „Qualitest FZE“ nėra įtraukiama į Sprendimo 2010/413/BUSP II priede pateiktą asmenų ir subjektų, kuriems taikomos ribojamosios priemonės, sąrašą,

         PRIĖMĖ ŠĮ SPRENDIMĄ:
   1 straipsnis
   Sprendimo 2010/413/BUSP II priedas iš dalies keičiamas taip, kaip išdėstyta šio sprendimo priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2013 m. lapkričio 15 d.

            Tarybos vardu

            Pirmininkas

         R. ŠADŽIUS

      (1)  OL L 195, 2010 7 27, p. 39.

      (2)  2013 m. rugsėjo 6 d. sprendimas byloje T-493/10 Persia International Bank prieš Europos Sąjungos Tarybą.

      (3)  2013 m. rugsėjo 6 d. sprendimas sujungtose bylose T-4/11 ir T-5/11 Export Development Bank of Iran prieš Europos Sąjungos Tarybą.

      (4)  2013 m. rugsėjo 6 d. sprendimas byloje T-12/11 Iran Insurance Company prieš Europos Sąjungos Tarybą.

      (5)  2013 m. rugsėjo 6 d. sprendimas byloje T-13/11 Post Bank Iran prieš Europos Sąjungos Tarybą.

      (6)  2013 m. rugsėjo 6 d. sprendimas byloje T-24/11 Bank Refah Kargaran prieš Europos Sąjungos Tarybą.

      (7)  2013 m. rugsėjo 6 d. sprendimas bylose T-42/12 ir T-181/12 Naser Bateni prieš Europos Sąjungos Tarybą.

      (8)  2013 m. rugsėjo 6 d. sprendimas byloje T-57/12 Good Luck Shipping LLC prieš Europos Sąjungos Tarybą.

      (9)  2013 m. rugsėjo 6 d. sprendimas byloje T-110/12 Iranian Offshore Engineering & Construction Co. prieš Europos Sąjungos Tarybą.

      (10)  2012 m. gruodžio 5 d. sprendimas byloje T-421/11 Qualitest FZE prieš Europos Sąjungos Tarybą.

      PRIEDAS
      I.   Toliau išvardyti asmuo ir subjektai įtraukiami į Sprendimo 2010/413/BUSP II priede pateiktą sąrašą

      I.   Asmenys ir subjektai, dalyvaujantys branduolinėje arba su balistinėmis raketomis susijusioje veikloje, bei asmenys ir subjektai, teikiantys paramą Irano Vyriausybei

      B.   Subjektai

                  Pavadinimas

                  Identifikuojamoji informacija

                  Priežastys

                  Įtraukimo į sąrašą data

                  1.

                  „Post Bank of Iran“ (dar žinomas kaip „Post Bank Iran“, „Post Bank“)

                              237, Motahari Ave., Tehran, Iran 1587618118

                              Interneto svetainė: www.postbank.ir

                  Didžioji bendrovės dalis nuosavybės teise priklauso Irano Vyriausybei ir bendrovė teikia finansinę paramą Irano Vyriausybei.

                  2013 11 16

                  2.

                  „Iran Insurance Company „(dar žinoma kaip “Bimeh Iran“)

                  121 Fatemi Ave., P.O. Box 14155–6363 Tehran, IranP.O. Box 14155–6363, 107 Fatemi Ave., Tehran, Iran

                  Valstybei nuosavybės teise priklausanti bendrovė, teikianti finansinę paramą Irano Vyriausybei.

                  2013 11 16

                  3.

                  „Export Development Bank of Iran“ (EDBI) (įskaitant visus filialus ir patronuojamąsias įmones)

                  Export Development Building, 21th floor, Tose’e tower, 15th st, Ahmad Qasir Ave, Tehran - Iran, 15138–35711 next to the 15th Alley, Bokharest Street, Argentina Square, Tehran, Iran; Tose’e Tower, corner of 15th St, Ahmad Qasir Ave., Argentine Square, Tehran, Iran; No. 129, 21 ’s Khaled Eslamboli, No. 1 Building, Tehran, Iran; Įmonės registracijos Nr. 86936 (Irane)

                  Valstybei nuosavybės teise priklausanti bendrovė, teikianti finansinę paramą Irano Vyriausybei.

                  2013 11 16

                  4.

                  „Persia International Bank Plc“

                  6 Lothbury, London Post Code: EC2R 7HH, United Kingdom

                  Subjektas, nuosavybės teise priklausantis į sąrašą įtrauktiems subjektams „Bank Mellat“ ir „Bank Tejarat“.

                  2013 11 16

                  5.

                  „Iranian Offshore Engineering & Construction Co“ (IOEC)

                  18 Shahid Dehghani Street, Qarani Street, Tehran 19395–5999
                  Arba: No.52 North Kheradmand Avenue (Corner of 6th Alley) Tehran, IRAN
                  Interneto svetainė: http://www.ioec.com/

                  Svarbus energetikos sektoriaus subjektas, iš kurio Irano Vyriausybė gauna daug pajamų. Atitinkamai IOEC teikia finansinę ir logistinę paramą Irano Vyriausybei.

                  2013 11 16

                  6.

                  „Bank Refah Kargaran“
                  (dar žinomas kaip „Bank Refah“)

                  40, North Shiraz Street, Mollasadra Ave., Vanak Sq., Tehran, Postal Code 19917, Iran
                  SWIFT: REF AIRTH

                  Subjektas, teikiantis paramą Irano Vyriausybei. Jo 94 % nuosavybės teise priklauso „Iranian Social Security Organisation“ (Irano socialinės apsaugos organizacijai), o ji yra kontroliuojama Irano Vyriausybės ir teikia bankininkystės paslaugas valstybės ministerijoms.

                  2013 11 16

            III.   Irano Islamo Respublikos laivybos linijos (IRISL) (angl. Islamic Republic of Iran shipping Lines, IRISL)

      A.   Asmenys

                  Vardas, pavardė

                  Identifikuojamoji informacija

                  Priežastys

                  Įtraukimo į sąrašą data

                  1.

                  Naser BATENI

                  Gimęs 1962 m. gruodžio 16 d., Irano pilietis

                  Naser Bateni veikia IRISL vardu. Iki 2008 m. jis buvo vienas iš IRISL direktorių, o vėliau – bendrovės „IRISL Europe GmbH“ generalinis direktorius. Jis yra bendrovės „Hanseatic Trade and Trust Shipping GmbH“ (HTTS) generalinis direktorius; ši bendrovė yra bendrovių „Safiran Payam Darya Shipping Lines“ (SAPID) ir „Hafize Darya Shipping Lines“ („HDS Lines“), kurios yra į sąrašą įtraukti subjektai, veikiantys IRISL vardu, generalinis agentas ir todėl teikia joms esmines paslaugas.

                  2013 11 16

            B.   Subjektai

                  Pavadinimas

                  Identifikuojamoji informacija

                  Priežastys

                  Įtraukimo į sąrašą data

                  1.

                  „Good Luck Shipping Company LLC“
                  (dar žinoma kaip „Good Luck Shipping Company“)

                  P.O. BOX 5562, Dubai; arba P.O. Box 8486, Dubai, United Arab Emirates

                  Bendrovė „Good Luck Shipping Company LLC“, kaip bendrovės „Hafize Darya Shipping Lines“ („HDS Lines)“ agentas Jungtiniuose Arabų Emyratuose, teikia esmines paslaugas bendrovei „HDS Lines“, kuri yra į sąrašą įtrauktas subjektas, veikiantis IRISL vardu.

                  2013 11 16

                  2.

                  „Hanseatic Trade Trust & Shipping (HTTS) GmbH“

                  Pašto adresas: Schottweg 7, 22087 Hamburg, Germany;
                  Alternatyvus adresas: Opp 7th Alley, Zarafshan St, Eivanak St, Qods Township.

                  „Hanseatic Trade and Trust Shipping GmbH (HTTS)“ yra generalinis bendrovių „Safiran Payam Darya Shipping Lines (SAPID)“ ir „Hafize Darya Shipping Lines“ („HDS Lines“), kurios yra į sąrašą įtraukti subjektai, veikiantys IRISL vardu, agentas ir todėl šioms bendrovėms teikia esmines paslaugas.

                  2013 11 16

            II.   Sprendimo 2010/413/BUSP II priede pateiktas įrašas apie toliau nurodytą subjektą pakeičiamas toliau pateiktu įrašu

      B.   Subjektai

                  Pavadinimas

                  Identifikuojamoji informacija

                  Priežastys

                  Įtraukimo į sąrašą data

                  1.

                  „Onerbank ZAO“ (dar žinomas kaip „Onerbank ZAT“, „Eftekhar Bank“, „Honor Bank“, „Honorbank“, „North European Bank“)

                  Ulitsa Klary Tsetkin 51–1, 220004, Minsk, Belarus

                  Baltarusijoje įsteigtas bankas, nuosavybės teise priklausantis „Bank Refah Kargaran“, „Bank Saderat“ ir „Bank Toseeh Saderat Iran“

                  2011 5 23


title: 2003 m. gegužės 19 d. Tarybos Sprendimas dėl principų, prioritetų, pereinamojo laikotarpio uždavinių ir sąlygų Stojimo partnerystės su Turkija programoje

text:
Svarbus teisinis pranešimas

|

32003D0398

Oficialusis leidinys L 145 , 12/06/2003 p. 0040 - 0056

		Tarybos Sprendimas2003 m. gegužės 19 d.dėl principų, prioritetų, pereinamojo laikotarpio uždavinių ir sąlygų Stojimo partnerystės su Turkija programoje(2003/398/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2001 m. vasario 26 d. Tarybos reglamentą (EB) Nr. 390/2001 dėl pagalbos Turkijai pagal pasirengimo narystei strategiją, visų pirma dėl Stojimo partnerystės programos nustatymo [1], ypač į jo 2 straipsnį,atsižvelgdama į Komisijos pasiūlymą,kadangi(1) Europos Vadovų Taryba susitikimo Kopenhagoje metu priminė savo 1999 m. sprendimą, priimtą Helsinkyje, kad Turkija yra šalis kandidatė, numatyta priimti į Sąjungą remiantis tais pačiais kriterijais, kurie yra taikomi kitoms šalims kandidatėms. Ji labai sveikina svarbius Turkijos žingsnius, kad būtų atitikimas Kopenhagos kriterijams, visų pirma neseniai priėmus teisės aktų paketus ir tolesnes teisines priemones, kurios apima didelį pagrindinių prioritetų, nurodytų Stojimo partnerystės programoje, skaičių,(2) Europos Vadovų Taryba susitikimo Kopenhagoje metu nusprendė, kad, norint padėti Turkijai pasirengti ES narystei, būtina sustiprinti Turkijos stojimo strategiją, ir Komisijos buvo paprašyta pateikti pasiūlymą dėl pataisytos Stojimo partnerystės programos.(3) Reglamentas (EB) Nr. 390/2001 numato, kad dėl principų, prioritetų, pereinamojo laikotarpio uždavinių ir sąlygų Stojimo partnerystės programoje, kuri bus pateikta Turkijai, taip pat dėl vėlesnių jai taikomų reikšmingų pataisų, sprendžia Taryba kvalifikuota balsų dauguma, gavusi Komisijos pasiūlymą.(4) Bendrijos pagalba priklauso nuo esminių elementų įgyvendinimo, ypač nuo pažangos siekiant atitikimo Kopenhagos kriterijams. Kai nėra įgyvendintas kuris nors esminis elementas, Taryba, spręsdama kvalifikuota balsų dauguma dėl Komisijos pasiūlymo, gali imtis atitinkamų priemonių dėl bet kokios pasirengimo narystei pagalbos.(5) EB-Turkijos Asociacijos Taryba nusprendė, kad Stojimo partnerystės su Turkija programos įgyvendinimą atitinkamai stebės Asociacijos susitarimo institucijos.(6) 2002 m. Komisijos metiniame pranešime pateikiama objektyvi Turkijos pasirengimo narystei analizė ir nustatyta keletas prioritetinių sričių tolesnei veiklai.(7) Norėdama pasirengti narystei, Turkija turėtų parengti nacionalinę acquis perėmimo programą. Šioje programoje turėtų būti nustatytas Stojimo partnerystės programoje nurodytų prioritetų ir pereinamojo laikotarpio uždavinių įvykdymo tvarkaraštis,NUSPRENDĖ:1 straipsnisLaikantis Reglamento (EB) Nr. 390/2001 2 straipsnio, Stojimo partnerystės su Turkija programos principai, prioritetai, pereinamojo laikotarpio uždaviniai ir sąlygos yra išdėstyti šio sprendimo priede, kuris sudaro jo neatskiriamą dalį.2 straipsnisStojimo partnerystės programos įgyvendinimą nagrinėja ir prižiūri Asociacijos susitarimo institucijos ir atitinkami Tarybos padaliniai, remdamiesi Komisijos Tarybai reguliariai teikiamais pranešimais.3 straipsnisŠis sprendimas įsigalioja trečią dieną pojo paskelbimo Europos Sąjungos oficialiajame leidinyje.Priimta Briuselyje, 2003 m. gegužės 19 d.Tarybos varduPirmininkasG. Papandreou[1] OL L 58, 2001 2 28, p. 1.--------------------------------------------------PRIEDASTURKIJA: 2003 M. STOJIMO PARTNERYSTĖS PROGRAMA1. ĮVADASEuropos Vadovų Taryba savo susitikimo 1997 m. gruodžio mėnesį Liuksemburge metu nusprendė, kad Stojimo partnerystės programa yra pagrindinis sustiprintos pasirengimo narystei strategijos bruožas, mobilizuojantis visas pagalbos šalims kandidatėms formas vienoje sistemoje. Tokiu būdu Bendrija savo pagalbą skiria konkretiems kiekvienos šalies kandidatės poreikiams, siekdama padėti įveikti konkrečias su stojimu susijusias problemas.Dėl pirmosios Stojimo partnerystės su Turkija programos buvo nuspręsta 2001 m. kovo mėnesį. 2002 m. spalio 9 d. Komisijos strategijos dokumente dėl plėtros buvo nurodyta, kad Komisija pasiūlys pataisytą Stojimo partnerystės su Turkija programą.2. UŽDAVINIAIStojimo partnerystės programos tikslas – vienoje bendroje sistemoje nustatyti tolesnės veiklos prioritetines sritis, kurios yra nurodytos 2002 m. Komisijos reguliariajame pranešime apie Turkijos pažangą rengiantis narystei Europos Sąjungoje, turimus finansinius išteklius, kuriuos galima skirti padedant Turkijai įgyvendinti tuos prioritetus, ir tai pagalbai taikomas sąlygas. Stojimo partnerystės programa – tai pagrindas keletui politikos instrumentų, kurie bus naudojami padedant šalims kandidatėms pasirengti narystei. Tikimasi, kad Turkija, remdamasi šia pataisyta Stojimo partnerystės programa, priims pataisytą nacionalinę acquis perėmimo programą.3. PRINCIPAIPagrindinės prioritetinės sritys, nustatytos kiekvienai šaliai kandidatei, yra susijusios su jų gebėjimu prisiimti įsipareigojimus atitikti Kopenhagos kriterijams, kuriuose nurodyta, jog narystei būtina, kad:- šalis kandidatė būtų pasiekusi institucijų, garantuojančių demokratiją, teisinę valstybę, žmogaus teises ir mažumų pagarbą bei apsaugą, stabilumą,- šalyje kandidatėje veiktų rinkos ekonomika ir ji būtų pajėgi atlaikyti konkurencijos spaudimą bei rinkos jėgas Sąjungoje,- šalis kandidatė galėtų prisiimti narystės įsipareigojimus, įskaitant politinės, ekonominės ir pinigų sąjungos tikslų siekimą.1995 m. Europos Vadovų Taryba susitikimo Madride metu pabrėžė būtinybę šalims kandidatėms derinti savo administracines struktūras, siekiant užtikrinti darnų Bendrijos politikų veikimą po įstojimo, o 1997 m. susitikimo Liuksemburge metu ji pabrėžė, jog acquis perkėlimas į valstybės teisės aktus yra būtinas, bet to nepakankama; taip pat būtina užtikrinti, kad acquis būtų faktiškai taikoma. Europos Vadovų Tarybos, susitikusios 2000 m. ir 2001 m. atitinkamai Feiroje ir Geteborge, patvirtino šalių kandidačių sugebėjimo įgyvendinti ir vykdyti acquis ypatingą svarbą ir pridūrė, jog tam reikia, kad šalys kandidatės dėtų dideles pastangas savo administracinėms ir teisminėms struktūroms stiprinti ir pertvarkyti.4. PRIORITETAIKomisija reguliariuosiuose pranešimuose pabrėžė ne tik jau padarytą pažangą, bet ir pastangų, kurias šalys kandidatės vis dar turi dėti, kad pasirengtų narystei, mastą. Ši padėtis reikalauja nustatyti pereinamųjų etapų prioritetus, kurių kiekvienam turėtų būti nurodyti tikslūs uždaviniai, nustatyti bendradarbiaujant su atitinkama šalimi, ir nuo kurių priklausys pagalbos laipsnis, su kai kuriomis šalimis vykstančių derybų pažanga ir naujų derybų su kitomis pradžia.Prioritetai Stojimo partnerystės programoje suskirstyti į dvi grupes – trumpalaikius ir vidutinės trukmės. Trumpalaikiai prioritetai yra parinkti taip, kad Turkija realiai juos galėtų įvykdyti 2003/2004 m. Tikimasi, kad vidutinės trukmės prioritetus Turkija įvykdys per ilgesnį nei vienerių metų laikotarpį, nors pagrindiniai darbai turėtų būti atlikti 2003/2004 m.Stojimo partnerystės programoje nurodomos prioritetinės Turkijos pasirengimo narystei sritys. Tačiau Turkija turės spręsti visas problemas, nurodytas reguliariajame pranešime. Taip pat svarbu, kad Turkija įvykdytų teisės aktų derinimą ir acquis įgyvendinimą laikantis įsipareigojimų pagal Asociacijos susitarimą, muitų sąjungos ir atitinkamus EB-Turkijos Asociacijos tarybos sprendimus, pavyzdžiui, dėl prekybos žemės ūkio produktais režimo. Reikėtų prisiminti, kad vien tik acquis perkėlimo į teisės aktus nepakanka; taip pat būtina užtikrinti, kad jis būtų faktiškai taikomas pagal tuos pačius standartus kaip ir Sąjungoje. Visose toliau išvardintose srityse reikia patikimai ir veiksmingai įgyvendinti ir vykdyti acquis.Remiantis Komisijos reguliariojo pranešimo išvadomis, Turkijai yra nustatyti šie prioritetai.SUSTIPRINTAS POLITINIS DIALOGAS IR POLITINIAI KRITERIJAIPrioritetai (2003/2004)Laikantis Helsinkio išvadų ir palaikant politinį dialogą, dėti pastangas rasti išsamų Kipro problemos sprendimą per Jungtinių Tautų Generalinio Sekretoriaus geros valios misiją ir jo pasiūlymų pagrindu vedamas derybas.Laikantis Helsinkio išvadų ir palaikant politinį dialogą bei laikantis taikaus ginčų sprendimo principo pagal JT Chartiją, dėti pastangas išspręsti svarbiausius pasienio ginčus ir kitas su tuo susijusias problemas, nurodytas Helsinkio išvadų 4 punkte.Ratifikuoti Tarptautinį pilietinių ir politinių teisių paktą ir jo fakultatyvųjį protokolą bei Tarptautinį ekonominių, socialinių ir kultūrinių teisių paktą. Ratifikuoti Europos žmogaus teisių konvencijos 6 protokolą. Laikytis Europos žmogaus teisių ir pagrindinių laisvių apsaugos konvencijos, įskaitant Europos žmogaus teisių teismo sprendimų vykdymą (Konvencijos II skirsnis).Įgyvendinti kovos su teisėsaugos pareigūnų vykdomais kankinimais ir nežmonišku elgesiu priemones pagal Europos žmogaus teisių konvencijos 3 straipsnį ir Europos Kankinimų prevencijos komiteto rekomendacijas. Priimti tolesnes priemones, užtikrinančias, kad prokurorai laiku ir veiksmingai atliktų bylų tyrimus ir kad teismai pripažintiems piktnaudžiavimu asmenims skirtų atitinkamas bausmes.Nuo pat suėmimo pradžios pagal Europos žmogaus teisių konvenciją sulaikytiems ir įkalintiems asmenims praktiškai garantuoti teisę turėti privatų advokatą ir reikalauti, kad būtų pranešta jų giminaičiams.Pagal atitinkamus tarptautinius ir Europos dokumentus, kurių šalimi yra Turkija, ir teisiniu, ir praktiniu atžvilgiu be jokios diskriminacijos kalbos, rasės, odos spalvos, lyties, politinių pažiūrų, religijos ar tikėjimo pagrindu visiems asmenims pilnai garantuoti žmogaus teises ir pagrindines laisves.Tęsti ir įgyvendinti reformas dėl laisvės reikšti savo mintis bei įsitikinimus, įskaitant spaudos laisvę. Panaikinti teisinius apribojimus, laikantis Europos žmogaus teisių konvencijos (10, 17 ir 18 straipsniai). Ištaisyti patrauktų baudžiamojon atsakomybėn ar nuteistų už nesmurtinį nuomonės pareiškimą asmenų padėtį. Įgyvendinti teisines nuostatas dėl teisės į pakartotinį teisminį bylos nagrinėjimą po atitinkamo Europos žmogaus teisių teismo sprendimo.Tęsti ir įgyvendinti reformas dėl laisvės burti susivienijimus ir taikių susirinkimų laisvės. Panaikinti teisinius apribojimus visų pirma dėl užsienio ir nacionalinių asociacijų, įskaitant profesines sąjungas, laikantis Europos žmogaus teisių konvencijos (11, 17 ir 18 straipsniai). Skatinti pilietinės visuomenės vystymąsi.Priimti ir įgyvendinti nuostatas dėl visų asmenų ir religinių bendruomenių minties, sąžinės ir religijos laisvės pagal Europos žmogaus teisių konvencijos 9 straipsnį. Šioms bendruomenėms nustatyti sąlygas veikti pagal ES valstybių narių praktiką. Tai apima teisinę ir teisminė bendruomenių, jų narių ir turto apsaugą, dvasininkų mokymą, paskyrimą ir rengimą beigalimybę naudotis nuosavybės teisėmis pagal Europos žmogaus teisių konvencijos 1 protokolą.Užtikrinti kultūros įvairovę ir visiems piliečiams, nepriklausomai nuo jų kilmės, garantuoti kultūrines teises. Įgyvendinant galiojančias priemones, užtikrinti galimybę pasinaudoti radijo ir televizijos transliavimu, mokytis kitomis, ne tik turkų, kalbomis ir panaikinti likusius suvaržymus, kurie kliudo tokiai galimybei.Pritaikyti nacionalinės saugumo tarybos veiklą, kad karinio personalo civilinė kontrolė atitiktų ES valstybių narių praktiką.Sustiprinti teismų nepriklausomumą ir efektyvumą ir skatinti nuoseklų teisinių nuostatų, susijusių su žmogaus teisėmis ir pagrindinėmis laisvėmis, išaiškinimą pagal Europos žmogaus teisių konvenciją. Imtis priemonių užtikrinti, kad būtų laikomasi visų teisminių institucijų pareigos atsižvelgti į Europos žmogaus teisių teismo precedentų teisę. Priderinti valstybės saugumo teismų veiklą prie Europos standartų. Pasirengti įsteigti tarpinius apeliacinius teismus.Toliau stengtis, kad sąlygos kalėjimuose atitiktų ES valstybių narių standartus.Stiprinti teisėsaugos pareigūnų mokymą žmogaus teisių ir šiuolaikinių tyrimo metodų srityse, visų pirma kovojant su kankinimais ir nežmonišku elgesiu, kad būtų užkirstas kelias žmogaus teisių pažeidimams. Stiprinti teisėjų ir prokurorų mokymą Europos žmogaus teisių konvencijos ir Europos žmogaus teisių teismo precedentų teisės taikymo srityje.Sustiprinti pastangas sukurti bendrą sistemą, kad būtų sumažinti regioniniai skirtumai, ypač pagerinti padėtį pietryčiuose, kad visi piliečiai turėtų didesnes ekonomines, socialines ir kultūrines galimybes. Šiuo atžvilgiu turėtų būti remiamas ir pagreitingas viduje perkeltųjų asmenų sugrąžinimas į jų buvusias gyvenamąsias vietas.TrumpalaikiaiEkonominiai kriterijai- Užtikrinti dabartinės defliacijos ir struktūrinės reformos programos, dėl kurios yra susitarta su TVF ir Pasaulio banku, įgyvendinimą, visų pirma užtikrinti viešųjų išlaidų kontrolę.- Tęsti skubų finansinio sektoriaus reformos įgyvendinimą, visų pirma veiklos riziką ribojančias ir viešumo nuostatas priderinant prie tarptautinių standartų.- Apsaugoti rinkos reguliavimo institucijų nepriklausomumą.- Toliau vykdyti žemės ūkio reformas.- Pagreitinti valstybei nuosavybės teise priklausančių vienetų privatizavimą, atsižvelgiant į socialinius aspektus.- Tęsti rinkos liberalizavimą, visų pirma tabako ir cukraus srityse.- Palengvinti ir skatinti užsienio tiesiogines investicijas.- Stiprinti ekonominį dialogą su ES, visų pirma pagal fiskalinės priežiūros pasirengimo narystei laikotarpiu sistemą, ypač pabrėžiant atitinkamas priemones, kuriomis būtų pasiektas makroekonominis stabilumas ir numatomumas bei struktūrinių reformų įgyvendinimas.- Įgyvendinti priemones, kurioms sprendžiama neoficialios ekonomikos problema.Gebėjimas prisiimti narystės įpareigojimusLaisvas prekių judėjimas- Pašalinti technines ir administracines kliūtis prekybai. Pagreitinti derinimą su Europos standartais ir jų taikymą. Užtikrinti veiksmingą rinkos vidaus kontrolę ir prekių judėjimą pagal vidaus rinkos teisės aktus.- Pradėti įgyvendinti sertifikavimą ir atitikties įvertinimą bei CE ženklinimą pagal naujojo ir bendrojo požiūrio direktyvas; stiprinti esamas rinkos priežiūros ir atitikties įvertinimo struktūras, jas apmokant ir aprūpinant įranga, ir kurti atitinkamą administracinę infrastruktūrą.- Užbaigti darbą, susijusį su abipusiu pripažinimu ir acquis derinimu nesuderintose srityse (EB sutarties 28–30 straipsniai ir susiję teisiniai dokumentai).- Sukurti veiksmingą metrologijos infrastruktūrą ir pertvarkyti Turkijos standartų institutą, kad būtų atskirtos standartizavimo, sertifikavimo ir rinkos priežiūros funkcijos.- Toliau dėti pastangas maisto saugos srityje, įskaitant laipsnišką teisės aktų dėl maisto produktų derinimą su acquis, ir sudaryti arba pertvarkyti būtinas institucines struktūras.- Užbaigti viešųjų pirkimų teisės aktų derinimą su acquis.- Padidinti viešųjų pirkimų institucijos pajėgumus įgyvendinant ir stebint naująjį viešųjų pirkimų įstatymą.Laisvė teikti paslaugas- Pradėti nustatinėti ir šalinti galimas kliūtis EB sutarties nuostatoms, susijusioms su steigimosi teise ir laisve teikti paslaugas.- Suderinti su acquis nuostatas dėl paslaugų informacinėje visuomenėje.- Užbaigti teisės aktų derinimą finansinių paslaugų srityje ir stiprinti priežiūros struktūras ir vykdymą, įskaitant reguliavimo institucijų nepriklausomumo išlaikymą.- Visiškai suderinti ES bankų ir draudimo teisės aktus ir įsteigti draudimo priežiūros instituciją.- Suderinti teisės aktus su acquis dėl asmens duomenų apsaugos.Laisvas kapitalo judėjimas- Pašalinti visus apribojimus, turinčius poveikį užsienio investicijoms (ES kilmės) visuose Turkijos ekonomikos sektoriuose.Įmonių teisė- Užbaigti įmonių ir apskaitos teisės aktų derinimą su acquis.- Užbaigti intelektinės ir pramoninės nuosavybės teisių teisės aktų derinimą su acquis, įskaitant įstatymus dėl vaistų duomenų apsaugos, ir stiprinti kovą su piratavimu bei klastojimu.Konkurencija- Suderinti teisės aktus su acquis dėl valstybės pagalbos ir įsteigti nacionalinę valstybės pagalbos stebėjimo instituciją, kuri, remdamasi EB kriterijais, užtikrintų veiksmingą valstybės pagalbos kontrolę.- Suderinti teisės aktus dėl monopolijų ir įmonių, turinčių specialias ir išimtines teises, su atitinkamu acquis.- Užbaigti antrinės teisės aktų derinimą antimonopolinėje srityje.- Sustiprinti teisės aktų vykdymą antimonopolinėje srityje, visų pirma antimonopolinę veiklą valstybei nuosavybės teise priklausančių įmonių arba įmonių, turinčių specialias ir išimtines teises, atžvilgiu.- Sumažinti galutinį skundų dėl konkurencijos pažeidimų išsprendimo laiką.Žemės ūkis- Užbaigti kurti gyvūnų identifikavimo sistemas, kurios yra pagrindinis integruotos administravimo ir kontrolės sistemos elementas. Taip pat pradėti parengiamuosius darbus kuriant kitus elementus, tokius kaip žemės sklypų identifikavimo sistemas.- Pasirengti pradėti taikyti Bendrijos kaimo plėtros politikos strategiją ir miškininkystės strategiją.- Priimti veterinarijos pagrindų įstatymą ir su acquis suderintus antrinės teisės aktus; stiprinti atitinkamų administracinių, mokslo, bandymų ir kontrolės įstaigų žmogiškuosius, techninius ir informacijos išteklius; užtikrinti teisės aktų vykdymą; imtis gyvūnų ligų likvidavimo pastangų, nenumatytų atvejų planavimo ir stebėjimo pajėgumų stiprinimo.- Nustatyti su Bendrijos sistemomis suderintų pasienio su trečiosiomis šalimis kontrolės postų vietas.- Priimti veterinarijos ir fitosanitarijos acquis perkėlimo programą; stiprinti administracines, mokslo ir technikos struktūras, kurios leistų našiai ir veiksmingai įgyvendinti augalų apsaugos, visų pirma laboratorijos bandymų acquis; stiprinti vidaus produktų ir importuotų augalų bei augalinių produktų bei maisto perdirbimo įmonių tikrinimo priemones.Žuvininkystė- Suderinti žuvininkystės valdymo, kontrolės, rinkodaros ir struktūrinės pertvarkos teisės aktus su acquis.Žuvininkystė- Suderinti žuvininkystės valdymo, kontrolės, rinkodaros ir struktūrinės pertvarkos teisės aktus su acquis.Transportas- Priimti transporto, įskaitant oro transporto, acquis perkėlimo ir įgyvendinimo programą.- Pradėti derinti teisės aktų dėl saugumo jūroje bei kelių ir geležinkelių transporto saugos; pagerinti visų pirma saugumo jūroje ir kelių transporto saugos standartų įgyvendinimą ir vykdymą.- Kuo greičiau priimti jūrų transporto veiksmų planą dėl klasifikavimo draugijų priežiūros ir gerinti Turkijos vėliavos registro darbą. Skubiai pagerinti Turkijos laivyno saugumą jūroje pagal Paryžiaus susitarimo memorandumą ir įgyvendinti visas atitinkamas priemones.- Stiprinti jūrų administravimą, visų pirma vėliavos valstybės kontrolę.- Priimti Turkijos kelių transporto parko pritaikymo prie ES standartų programą.Mokesčiai- Toliau derinti akcizo ir PVM mokesčius, visų pirma taikomas normas, sandorių, kuriems šie mokesčiai netaikomi, taikymo sritį, mokesčių struktūrą ir panaikinti mokesčių priemones, dėl kurių gali atsirasti diskriminavimas; užtikrinti, kad būsimieji teisės aktai atitiktų Verslo apmokestinimo elgesio kodekso principus.- Modernizuoti ir stiprinti mokesčių administravimą, siekiant, kad mokesčių mokėtojai geriau laikytųsi mokesčių teisės aktų ir pagerėtų mokestinių pajamų surinkimas.Statistika- Patvirtinti naują statistikos įstatymą pagal ES standartus.- Stengtis, kad SIS ir visos viešosios Turkijos statistikos sistemos įstaigos priimtų būsimas pagrindines klasifikacijas (pavyzdžiui, NACE, CPA, Prodcom ir kt.).- Visiškai priimti atitinkamus statistinius vienetus (pavyzdžiui, KAU, LKAU ir kt.).- Pataisyti nacionalinių sąskaitų metodologiją ESS 95 įgyvendinimui.- Sustiprinti statistikos plėtros strategiją, visų pirma šiose srityse: demografinės ir darbo jėgos tyrimo statistikos, regioninės statistikos, verslo statistikos (įskaitant verslo registrą) ir žemės ūkio statistiko srityse.- Užtikrinti pakankamą darbuotojų apmokymą ir didinti administracinius pajėgumus.Socialinė politika ir užimtumas- Priimti acquis perkėlimo į nacionalinę teisę programą drbo teisės, moterų ir vyrų lygių galimybių, darbuotojų sveikatos ir saugos, kovos su diskriminacija ir visuomenės sveikatos srityse.- Sudaryti metinį investicijų finansavimo planą, paremtą faktiniu derinimo išlaidų ir turimų viešųjų ir privačių išteklių įvertinimu.- Sukurti sąlygas aktyviam ir savarankiškam dvišaliam ir trišaliam socialiniam dialogui, panaikinant inter alia profesinės sąjungos veiklą ribojančias nuostatas ir užtikrinant profesinių sąjungų teisių laikymąsi.- Remti socialinių partnerių pajėgumų didinimo pastangas, visų pirma atsižvelgiant į jų būsimą vaidmenį užimtumo ir socialinės politikos nustatyme ir įgyvendinime per savarankišką socialinį dialogą.- Tęsti vaikų darbo problemos sprendimą.- Persvarstyti visų šios srities acquis perkėlime dalyvaujančių institucijų pajėgumus.Energetika- Sukurti energetikos acquis priėmimo programą, visų pirma dėl klausimų, kurie nėra susiję su vidaus energetikos rinka.- Užtikrinti elektros ir dujų sektoriaus reguliavimo institucijos nepriklausomumą ir efektyvų veikimą; suteikti šiai institucijai priemones, kad ji galėtų veiksmingai atlikti savo užduotis.- Užtikrinti konkurencingos vidaus energetikos rinkos sukūrimą pagal elektros ir dujų direktyvas.- Užtikrinti, kad būtų tęsiamas derinimas su energijos efektyvumo acquis, ir gerinti energijos taupymo praktikos įgyvendinimą.- Parengti ir pradėti įgyvendinti Turkijos ekonomikos energijos intensyvumo mažinimo programą ir padidinti atsinaujinančių energijos šaltinių naudojimą.Pramonės politika- Sukurti ir įgyvendinti užsienio investicijų Turkijoje skatinimo programą.Mažosios ir vidutinės įmonės- Sukurti ir įgyvendinti nacionalinę MVĮ strategiją pagal Europos mažųjų įmonių chartiją ir daugiametę įmonių ir verslininkystės programą. Tai turėtų apimti MVĮ verslo aplinkos gerinimą, visų pirma kiek tai liečia galimybę gauti finansavimą.- Suderinti MVĮ sąvoką su ES sąvoka.Švietimas, mokymas ir jaunimas- Imtis atitinkamų priemonių įsteigti instituciją, kuri galėtų atlikti nacionalinės agentūros pareigas, ir visus Socrates, Leonardo da Vinci ir Jaunimo programoms įgyvendinti ir patikimam jų finansų valdymui būtinus mechanizmus.Telekomunikacijos ir informacijos technologija- Priimti teisės aktus skirtųjų linijų, duomenų apsaugos elektroniniuose ryšiuose, tinklų sujungimo ir universaliosios paslaugos, operatoriaus pasirinkimo ir numerio perkeliamumo srityse.- Užtikrinti veiksmingą tarifų nustatymo ir licencijų išdavimo teisės aktų įgyvendinimą.- Parengti naujo 2002 m. acquis perkėlimo tvarkaraštį.- Stiprinti reguliavimo institucijos pajėgumus ir teisės aktų vykdymo priežiūros galias.- Pradėti derinimą su acquis pašto paslaugų srityje.Kultūra ir audiovizualinė politika- Pradėti teisės aktų derinimą audiovizualinės politikos srityje, visų pirma su televizijos be sienų direktyva, ir užtikrinti veiksmingą, numatomą iš anksto ir skaidrų naujosios reguliavimo sistemos įgyvendinimą.Regioninė politika ir Struktūrinių instrumentų koordinavimas- Pradėti kurti nacionalinę ekonominės ir socialinė sanglaudos politiką, kuria siekiama sumažinti regioninius skirtumus vykdant nacionalinį plėtros planą, ir sudaryti regioninės plėtros planus NUTS 2 lygiu.- Priimti teisinę bazę, kuri palengvintų šio skyriaus acquis įgyvendinimą.- Sukurti daugiamečio biudžeto sudarymo procedūras, nustatant prioritetinius valstybės investavimo regionuose kriterijus.- Sustiprinti regioninės plėtros valdymo administracines struktūras.Aplinka- Priimti acquis perkėlimo programą.- Sudaryti investicijų finansavimo planą, paremtą derinimo išlaidų įvertinimu ir faktiniais viešaisiais ir privačiais finansavimo šaltiniais.- Pradėti perkelti ir įgyvendinti acquis, susijusį su pagrindiniais teisės aktais, tarptautinėmis aplinkos apsaugos konvencijomis, teisės aktais dėl gamtos apsaugos, vandens kokybe, integruotos taršos prevencijos kontrole ir atliekų tvarkymu.- Įgyvendinti ir vykdyti poveikio aplinkai įvertinimo direktyvą.- Toliau plėtoti tarptautinį bendradarbiavimą vandens klausimais pagal vandens pagrindų direktyvą ir tarptautines konvencijas, kurių šalis yra Bendrija.Vartotojų apsauga ir sveikata- Toliau derinti teisės aktus su acquis ir kurti infrastruktūrą veiksmingam jų įgyvendinimui visų pirma rinkos priežiūros srityje.- Toliau kurti pranešimų apie pavojingus produktus šalies mastu ir išnaudoti galimybes keistis tokiais pranešimais tarptautiniu mastu per Trapex arba kitas atitinkamas sistemas.Bendradarbiavimas teisingumo ir vidaus reikalų srityse- Sustiprinti kovą su nelegalia imigracija, vesti derybas ir kuo greičiau sudaryti readmisijos susitarimą su Europos bendrija.- Toliau pagal ES standartus stiprinti kovą su organizuotu nusikalstamumu, narkotikais, prekyba žmonėmis, sukčiavimu, korupcija ir pinigų plovimu, visų pirma derinant teisės aktus, gerinant administracinius pajėgumus ir glaudžiau bendradarbiaujant tarpusavy įvairioms teisėsaugos institucijoms, laikantis ES normų.- Toliau plėtoti ir stiprinti visas atitinkamas institucijas, siekiant visų pirma užtikrinti policijos atskaitomybę. Gerinti visų teisėsaugos institucijų bendradarbiavimą, įskaitant teismines institucijas.- Pagal acquis ir geriausią praktiką didinti viešojo valdymo pajėgumus sukurti veiksmingą sienų valdymą, įskaitant suklastotų ir padirbtų dokumentų nustatymą, siekiant užkirsti kelią ir kovoti su nelegalia migracija.- Didinti pastangas kurti informacines ir supratimo apie Europos Sąjungos teisės aktus ir geriausia praktika teisingumo ir vidaus reikalų srityse programas.Muitų sąjunga- Suderinti teisės aktus dėl laisvųjų zonų ir užtikrinti naujojo Muitų kodekso ir jo įgyvendinimo nuostatų vykdymą.- Didinti muitinės administracijos valdymo ir veiklos pajėgumus.- Užtikrinti pilną administracinį bendradarbiavimą dėl acquis vykdymo ir Sprendimo 1/95 nuostatų, visų pirma vykdant sukčiavimo tyrimus.- Užtikrinti, kad komercinio pobūdžio valstybės monopolijos, visų pirma alkoholinių gėrimų, būtų pakoreguotos taip, kad nebūtų jokios diskriminacijos Turkijos ir ES valstybių narių prekyboje prekėmis.- Pradėti naują derybų raundą dėl paslaugų ir viešųjų pirkimų.- Lygiagrečiai su komercinės politikos derinimu su Bendrijos komercine politika, suderinti kilmės taisykles su Bendrijos lengvatinių režimų taisyklėmis, įskaitant BLS (bendrųjų lengvatų sistemą).Išorės santykiai- Užbaigti derinimą su Bendrijos bendrąja prekybos politika, suderinant su Bendrijos lengvatiniu režimu, įskaitant BLS.- Toliau stengtis sudaryti numatomus laisvosios prekybos susitarimus su trečiosiomis šalimis, kaip numatyta pagal muitų sąjungos sprendimą.Finansų kontrolė- Priimti teisės aktus dėl valstybinės vidaus finansų kontrolės laikantis ES praktikos ir tarptautinių kontrolės ir audito standartų ir užtikrinti jo efektyvų įgyvendinimą.- Didinti administracinius pajėgumus sprendžiant neatitikimus ir įtarimo sukčiavimu atvejus, turinčius įtakos pasirengimo narystei pagalbai, įskaitant efektyvų pranešimą Komisijai apie neatitikimus.Finansų ir biudžeto nuostatos- Sukurti decentralizuotą Bendrijos pasirengimo narystei lėšų valdymo sistemą.- Sudarant 2004 m. biudžetą, taikyti naująją biudžeto kodų struktūrą, paskelbtą Finansų ministerijos visiems viešiesiems subjektams, įskaitant biudžetinius, nebiudžetinius ir atnaujinamuosius fondus.Vidutinės trukmėsEkonominiai kriterijai- Užbaigti privatizavimo procesą.- Užbaigti finansų sektoriaus reformą ir tęsti žemės ūkio sektoriaus reformą.- Užtikrinti pensijų ir socialinės apsaugos sistemos palaikymą.- Užtikrinti bendro švietimo ir sveikatos priežiūros lygio gerinimą, kreipiant ypatingą dėmesį į jaunąją kartą ir apleistus regionus.Gebėjimas prisiimti narystės įsipareigojimusLaisvas prekių judėjimas- Užbaigti derinimą su acquis; užbaigti stiprinti esamas sertifikavimo, rinkos priežiūros ir atitikties įvertinimo struktūras.- Užtikrinti tinkamą viešųjų pirkimų institucijos veikimą.- Užtikrinti veiksmingą viešųjų pirkimų režimo įgyvendinimą ir kontrolę pagal acquis.Laisvas asmenų judėjimas- Pasiekti profesinės kvalifikacijos pripažinimo suderinimą su acquis.Laisvas kapitalo judėjimas- Pašalinti visus apribojimus ES piliečiams ir juridiniams asmenims įsigyti nekilnojamąjį turtą Turkijoje.Laisvė teikti paslaugas- Užbaigti derinti ir įgyvendinti suderintus teisės aktus šioje srityje ir pašalinti steigimosi teisei ir laisvei teikti paslaugas kliūtis.- Užtikrinti veiksmingą asmens duomenų apsaugos teisės aktų taikymą.Įmonių teisė- Užtikrinti veiksmingą suderintų intelektinės ir pramoninės nuosavybės teisės aktų taikymą, stiprinant teisėsaugos struktūras ir mechanizmus, įskaitant teismines institucijas.Žemės ūkis- Užbaigti sudaryti integruotą valdymo ir kontrolės sistemą.- Sudaryti administracines struktūras EB kaimo plėtros politikai ir miškininkystės strategijai įgyvendinti.- Priimti teisinę bazę, sudaryti administracines struktūras ir įgyvendinimo mechanizmus bendrų rinkos formų nustatymui ir žemės ūkio rinkų efektyviam stebėjimui.- Pateikti pasienio su trečiosiomis šalimis kontrolės postų modernizavimo planą ir tvarkaraštį pagal acquis.- Reorganizuoti ir stiprinti maisto saugos ir kontrolės sistemą ir didinti jos žmogiškuosius, techninius ir finansų išteklius, siekiant užtikrinti Bendrijos maisto saugos standartų laikymąsi.- Sukurti maisto perdirbimo įmonių modernizavimo planą ir tvarkaraščius, kad jos atitiktų Bendrijos higienos ir visuomenės sveikatos normas, ir toliau steigti bandymų ir diagnostikos institucijas.Žuvininkystė- Reorganizuoti ir didinti žuvininkystės administravimo institucinius pajėgumus; derinti žuvininkystės valdymą, kontrolę, pardavimą ir struktūrinės pertvarkos praktiką su acquis; sukurti ir įgyvendinti kompiuterinę žvejybos laivų registravimo ir statistinės informacijos sistemą pagal acquis.Transportas- Baigti kelių transporto teisės aktų (dėl rinkos prieinamumo, kelių eismo saugumo, taip pat socialinių, fiskalinių ir techninių taisyklių), geležinkelių ir oro transporto teisės aktų (visų pirma skrydžių saugos ir skrydžių valdymo) derinimą.- Užtikrinti veiksmingą transporto visų pirma dėl saugumo jūroje, kelių transporto ir oro transporto teisės aktų, įgyvendinimą ir vykdymą.- Užbaigti derinti ES jūrų teisės aktus saugos ir ne saugos srityse: gerinti saugumą jūroje, visų pirma gerinti saugumo jūroje valdymo institucijų iš pradžių kaip vėliavos valstybės, o paskui kaip uosto valstybės veiklą, ir garantuoti jų nepriklausomumą.- Įgyvendinti Turkijos transporto parko, visų pirma jūrų ir kelių transporto, priderinimo prie Bendrijos techninių normų programą.- Priimti programą, siekiant nustatyti pagrindinius transporto infrastruktūros poreikius Turkijoje ir susijusius transporto tinklo projektus pagal Europos bendrijos TEN transporto gaires.Mokesčiai- Užbaigti mokesčių teisės aktų, visų pirma dėl PVM ir akcizų, derinimą su acquis.- Toliau stiprinti ir modernizuoti mokesčių administravimą, siekiant pagerinti jų vykdymą ir mokestinių pajamų surinkimą.Ekonominė ir pinigų sąjunga- Suderinti teisės aktus su acquis nuostatomis dėl centrinio banko nepriklausomumo, valstybinio sektoriaus institucijų privilegijuotų santykių su finansų įstaigomis draudimo ir valstybinio sektoriaus tiesioginio finansavimo draudimo.- Visiškai suderinti Vyriausybės finansų statistiką su ESS 95 reikalavimais.Statistika- Patobulinti verslo registrą iki ES standartų.- Toliau derinti makroekonomikos statistiką su acquis, visų pirma su jo nuostatomis dėl BVP įvertinių duomenų, suderintų vartotojų kainų indeksų, mokėjimų balanso, socialinės statistikos.Socialinė politika ir užimtumas- Perkelti ir įgyvendinti ES teisės aktus darbo teisės, moterų ir vyrų lygių galimybių, darbuotojų sveikatos ir saugos, visuomenės sveikatos, taip pat užkrečiamųjų ligų priežiūros ir kontrolės sistemos ir kovos su diskriminacija srityse; stiprinti su šiomis sritimis susijusias administracines struktūras, įskaitant darbo inspekcijas.- Imtis priemonių didinti galimybes naudotis sveikatos priežiūra ir tobulinti jos kokybę ir gerinti gyventojų sveikatos būklę.- Užtikrinti veiksmingą socialinės politikos ir užimtumo acquis įgyvendinimą ir vykdymą.- Parengti nacionalinę užimtumo strategiją, kad vėliau būtų galima dalyvauti Europos užimtumo strategijoje, įskaitant pasirengimą bendrai užimtumo politikos peržiūrai ir jos įgyvendinimą, ir sukurti pajėgumus stebėti darbo rinką ir socialinę plėtrą.- Vadovaujantis ES praktika, parengti nacionalinę strategiją socialinio draudimo klausimais, įskaitant duomenų rinkimą.- Toliau plėtoti socialinę apsaugą, visų pirma stiprinant socialinės apsaugos ir pensijų sistemos reformą, kad ji būtų finansiškai pajėgi, ir stiprinant socialinę apsaugą.Energetika- Pertvarkyti elektros energijos įmones ir atverti energijos rinkas vadovaujantis acquis; toliau stiprinti administracines ir reguliavimo struktūras.- Pašalinti tarptautinės prekybos energija kliūtis.- Užbaigti nacionalinių teisės aktų derinimą su acquis.- Skatinti projektų, kurie Europos bendrijos TEN energetikos gairėse yra įvardinti kaip bendro intereso projektai, įgyvendinimą Turkijoje.Mažosios ir vidutinės įmonės- Tęsti MVĮ verslo aplinkos supaprastinimą.Telekomunikacijos ir informacijos technologija- Pasirengti pilnam rinkų liberalizavimui.- Užbaigti acquis perkėlimą.- Priimti išsamią elektroninių ryšių sektoriaus plėtros politiką.Kultūra ir audiovizualinė politika- Užbaigti audiovizualinių teisės aktų derinimą ir stiprinti nepriklausomos televizijos ir radijo reguliavimo institucijos pajėgumus.Regioninė politika ir struktūrinių instrumentų koordinavimas- Įsteigti regionines institucijas NUTS 2 lygiu regioninės plėtros planams įgyvendinti.Aplinka- Užbaigti acquis perkėlimą ir stiprinti institucinius, administracinius ir stebėjimo pajėgumus, siekiant užtikrinti aplinkos apsaugą, įskaitant duomenų rinkimą.- Integruoti tvarios plėtros principus nustatant ir įgyvendinant visų kitų sektorių politiką.Vartotojų apsauga ir sveikata- Užbaigti teisės aktų derinimą su acquis.- Siekti, kad vartotojai ir gamintojai būtų geriau susipažinę su naujosiomis nuostatomis ir stiprinti vartotojų organizacijas.Muitų sąjunga- Užbaigti teisės aktų, visų pirma dėl laisvųjų zonų, dvejopo naudojimo gaminių, prekursorių ir suklastotų bei piratinių prekių, derinimą.- Užtikrinti informacijos technologijų (IT) sistemų sąveiką su Bendrijos IT sistemomis (CCN/CSI įrengimas, NCTS reikalingos priemonės, integruota tarifų valdymo sistema).Teisingumas ir vidaus reikalai (TVR)- Didinti pastangas sukurti darnias mokymo programas acquis ir jo įgyvendinimo TVR srityje klausimais, siekiant padidinti administracinius pajėgumus ir pagerinti tarpžinybinį bendradarbiavimą.- Toliau plėtoti teisinės pagalbos sistemą, siekiant užtikrinti, kad visiems piliečiams būtų prieinamas teisingumas.- Priimti acquis dėl duomenų apsaugos ir pasikeitimo asmens duomenimis teisėsaugos reikmėms ir sukurti institucinius pajėgumus jo įgyvendinimui, įskaitant nepriklausomos priežiūros institucijos įsteigimą, kad būtų galima pilnavertiškai dalyvauti Šengeno informacinėje sistemoje ir Europole.- Derinti vizų teisės aktus ir praktiką su acquis.- Priimti ir įgyvendinti acquis bei geriausią praktiką migracijos srityje (įleidimas ir pakartotinis įleidimas į šalį, išsiuntimas), siekiant užkirsti kelią nelegaliai imigracijai.- Tęsti derinimą su acquis ir geriausia praktika sienų valdymo srityje, siekiant pasirengti visiškam Šengeno acquis įgyvendinimui.- Pradėti derinimą su acquis prieglobsčio srityje, įskaitant 1951 m. Ženevos konvencijos geografinės išlygos panaikinimą; gerinti prašymų suteikti prieglobstį svarstymų ir sprendimų sistemą; prieglobsčio prašytojams ir pabėgėliams suteikti apgyvendinimo patalpas ir socialinę paramą.- Priimti ir įgyvendinti baudžiamosios teisės acquis dėl euro ir Bendrijos finansinių interesų apsaugos, korupcijos, kovos su narkotikais, organizuotu nusikalstamumu, pinigų plovimu ir teisminio bendradarbiavimo baudžiamosiose ir civilinėse bylose; toliau didinti administracinius pajėgumus, įvairių teisėsaugos institucijų bendradarbiavimą ir sustiprinti tarptautinį bendradarbiavimą šiose srityse.- Sukurti ir pradėti įgyvendinti nacionalinę narkotikų strategiją pagal ES narkotikų strategiją ir veiksmų planą.Finansų kontrolė- Pasirengti paskirti nepriklausomą kovos su sukčiavimu tarnybą, atsakingą už Bendrijų visų finansinių interesų apsaugos teisinių, administracinių ir veiklos aspektų koordinavimą.- Priimti naujus teisės aktus išorės audito veiklai reformuoti laikantis Intosai taisyklių, užtikrinti Audito Rūmų nepriklausomumą, panaikinti Turkijos Audito Rūmų ex ante kontrolės funkcijas, ir sukurti sistemomis ir rezultatyvumu pagrįsto audito mechanizmus.Finansų ir biudžeto nuostatos- Didinti PVM ir muitų surinkimo administracinius pajėgumus ir sukurti veiksmingas priemones kovai su sukčiavimu.- Įsteigti koordinavimo vienetą, atsakingą už administracinius pasirengimus, susijusius su nuosavų išteklių sistemomis.5. PROGRAMAVIMASFinansinė pagalba prioritetams, nustatytiems Stojimo partnerystės programoje, bus suteikta, Komisijai priėmus metinio finansavimo sprendimus, Tarybos reglamento (EB) Nr. 2500/2001 dėl pasirengimo narystei finansinės pagalbos Turkijai (OL L 342, 2001 12 27, p. 1) 8 straipsnyje nurodyta tvarka. Priėmus finansavimo sprendimus, bus pasirašytas Finansavimo memorandumas su Turkija.2003–2006 m. laikotarpiu pasirengimo narystei finansinė pagalba teikiama dviems pagrindiniams prioritetams, institucinei plėtrai ir investicijoms. Institucinė plėtra – tai procesas, padedantis šalims kandidatėms plėtoti struktūras, strategijas, žmogiškuosius išteklius ir valdymo įgūdžius, kurių reikia jų ekonominiams, socialiniams, priežiūros ir administraciniams pajėgumams didinti. Pasirengimo narystei pagalba bus skiriama institucinei plėtrai finansuoti visuose sektoriuose. Šiam tikslui bus skirta apie 30 % turimų išteklių, kurie iš esmės bus paskirstyti ir įgyvendinti kartu su valstybėmis narėmis per porinio projekto priemonę.Antrasis prioritetas, "investicijos", yra dviejų formų:- investicijos sukurti ir stiprinti reguliavimo infrastruktūrą (įgyvendinimo institucijas, vykdymo ir tikrinimo pajėgumus), kurios reikia užtikrinti, kad būtų laikomasi acquis, ir su acquis susijusios investicijos,- investicijos į ekonominę ir socialinę sanglaudą, atsižvelgiant į regioninių skirtumų tarp Turkijos regionų svarbą ir Turkijos nacionalinių pajamų atotrūkį nuo ES vidurkio. Šios investicijos skatins rinkos ekonomikos veikimą ir pajėgumus atlaikyti konkurencijos spaudimą ir rinkos jėgas Europos Sąjungoje.Investicijoms bus skirta apie 70 % išteklių. Tarpvalstybinis bendradarbiavimas, visų pirma per dabartines išorines ES sienas, taip pat tarp kaimyninių šalių kandidačių, yra svarbus dėl savo indėlio į ekonominę šių šalių pasienio regionų plėtrą. Investuojant į ekonominę ir socialinę sanglaudą, bus stengiamasi skatinti Turkijos dalyvavimą tarpvalstybinėje veikloje ir užtikrinti Interreg priartinimo prie Turkijos sienų su ES darną.Nuo 2000 m. Komisija vidutiniškai kasmet skiria Turkijai 177 milijonų eurų. Europos Vadovų Tarybos susitikimo Kopenhagoje metu priimtose išvadose buvo rekomenduojama, kad ši suma būtų ženkliai padidinta nuo 2004 m. Komisijos strategijos dokumentas "Išsiplėtusios Sąjungos link" numatė, kad ši pagalba iki 2006 m. turi būti padidinta bent dvigubai.5.1. TARPTAUTINIŲ FINANSŲ ĮSTAIGŲ VAIDMUOTurkija yra viena iš daugiausia pagalbos iš Europos investicijų banko (EIB) gaunančių šalių. Šalis gali pasinaudoti penkiais įvairiais mandatais ir priemonėmis: EuroMed II skolinimo Viduržemio jūros šalims mandatu, Viduržemio jūros partnerystės priemone, specialios veiklos, skirtos Turkijai, priemone, pagalbos atstatymui ir reabilitavimui dėl žemės drebėjimo priemone Turkijai, ir pasirengimo narystei priemone. Iš viso nuo 1992 m. iki 1999 m. Turkija gavo 445 milijonus eurų paskolų. Ši suma yra labai padidėjusi, o nuo 2000 m. iki 2002 m. EIB paskolos projektams Turkijoje sudarė 1500 milijonų eurų.Komisija ir Turkijos institucijos taip pat stengiasi, kad pasirengimo narystei finansinės pagalbos programa ir besitęsiančių reformų programos, kurias remia tarptautinės finansų įstaigos, ypač Pasaulio bankas, tokiose srityse kaip šveitimas, priežiūros reforma ir viešieji pirkimai, papildytų viena kitą.6. SĄLYGOSBendrijos pagalba finansuojant projektus per pasirengimo narystei instrumentus priklauso nuo to, kaip Turkija vykdo savo įsipareigojimus pagal EB-Turkijos susitarimus, įskaitant Muitų sąjungos sprendimą 1/95 ir kitus sprendimus, ir kokių imasi tolesnių priemonių, kad atitiktų Kopenhagos kriterijams, ir visų pirma pažangos vykdant specialius šios pataisytos Stojimo partnerystės programos prioritetus. Jei Turkija nesilaikys šių bendrųjų sąlygų, Taryba, vadovaudamasi Reglamento (EB) Nr. 2500/2001 5 straipsniu, gali priimti sprendimą sustabdyti finansinę pagalbą. Konkrečios sąlygos taip pat yra įtrauktos į atskiras metines programas.5. PRIEŽIŪRAStojimo partnerystės programos įgyvendinimas prižiūrimas pagal Asociacijos susitarimą. Asociacijos susitarimo pakomitečiai suteikia galimybę peržiūrėti Susitarimo partnerystės prioritetų įgyvendinimą ir teisės aktų derinimo, įgyvendinimo ir vykdymo pažangą. Asociacijos komitetas aptaria bendrus pokyčius, pažangą ir problemas siekiant įvykdyti Stojimo partnerystės prioritetus, taip pat konkretesnes pakomitečių jam nurodytas problemas.Pasirengimo narystei finansinės pagalbos programos priežiūrą bendrai vykdo Turkija ir Europos Komisija per Jungtinį priežiūros komitetą. Siekiant užtikrinti priežiūros veiksmingumą, pagal kiekvieną Finansavimo memorandumą finansuojamuose projektuose turi būti nurodyti galimi patikrinti ir išmatuoti pasiekimų rodikliai. Šiais rodikliais pagrįsta priežiūra padės Komisijai, Phare valdymo komitetui ir Turkijai vėliau prireikus perorientuoti programas ir sukurti naujas programas.Phare valdymo komitetas užtikrina, kad pagal pasirengimo narystei programą finansuojami veiksmai būtų suderinti tarpusavyje ir su Stojimo partnerystės programa, nustatyta Reglamentu (EB) Nr. 2500/2001.Stojimo partnerystės programa bus, prireikus, ir toliau iš dalies keičiama laikantis Reglamento (EB) Nr. 622/98 (OL L 85, 1998 3 20, p. 1) 2 straipsnio.--------------------------------------------------


title: 2004 m. balandžio 21 d. Tarybos sprendimas dėl Europos Sąjungos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Egipto Arabų Respublikos asociaciją, sudarymo

text:
Svarbus teisinis pranešimas

|

32004D0635

Oficialusis leidinys L 304 , 30/09/2004 p. 0038 - 0038

		Tarybos sprendimas2004 m. balandžio 21 d.dėl Europos Sąjungos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Egipto Arabų Respublikos asociaciją, sudarymo(2004/635/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 310 straipsnį, siejant su 300 straipsnio 2 dalies antruoju sakiniu ir 300 straipsnio 3 dalies antrąja pastraipa [1],atsižvelgdama į Komisijos pasiūlymą [2],atsižvelgdama į Europos Parlamento pritarimą [3],kadangi:(1) Liuksemburge 2001 m. birželio 25 d. pasirašytas Europos Sąjungos ir Viduržemio jūros regiono šalių susitarimas, steigiantis Europos Bendrijų bei jų valstybių narių ir Egipto Arabų Respublikos asociaciją, turėtų būti patvirtintas Europos bendrijos vardu.(2) Šio Susitarimo nuostatos, patenkančios į Europos bendrijos steigimo sutarties III dalies IV antraštinės dalies taikymo sritį, Jungtinę Karalystę ir Airiją saistys kaip atskiras Susitariančiąsias Šalis, o ne kaip Europos bendrijos nares, kol Jungtinė Karalystė arba Airija (priklausomai nuo konkretaus atvejo) praneš Egipto Arabų Respublikai, kad tapo saistoma kaip Europos bendrijos narė pagal Protokolą dėl Jungtinės Karalystės ir Airijos pozicijos, kuris yra pridėtas prie Europos Sąjungos sutarties ir Europos bendrijos steigimo sutarties. Ta pati nuostata taikoma Danijai pagal prie minėtų sutarčių pridėtą Protokolą dėl Danijos pozicijos,NUSPRENDĖ:1 straipsnisEuropos Sąjungos ir Viduržemio jūros regiono šalių susitarimas, steigiantis Europos Bendrijų bei jų valstybių narių ir Egipto Arabų Respublikos asociaciją (toliau – Asociacijos susitarimas) kartu su prie jo pridedamais priedais ir protokolais, bendrosiomis deklaracijomis, Europos bendrijos deklaracijomis ir prie Baigiamojo akto pridėtais apsikeistais laiškais, patvirtinami Europos bendrijos vardu.Pirmojoje pastraipoje minimų dokumentų tekstai pridedami prie šio sprendimo.2 straipsnis1. Bendrijos poziciją Asociacijos taryboje ir Asociacijos komitete, kai šį įgalioja veikti Asociacijos taryba, nustato Taryba, remdamasi Komisijos pasiūlymu ir atitinkamomis Sutarčių nuostatomis.2. Remiantis Asociacijos susitarimo 75 straipsniu, Asociacijos tarybai vadovauja Tarybos pirmininkas. Asociacijos komitetui vadovauja Komisijos atstovas, kuris privalo laikytis Asociacijos komiteto darbo tvarkos taisyklių.3. Sprendimą paskelbti Asociacijos tarybos ir Asociacijos komiteto sprendimus Europos Bendrijų oficialiajame leidinyje kiekvienu konkrečiu atveju priima Taryba.3 straipsnisTarybos pirmininkas Europos bendrijos vardu įgaliojamas paskirti asmenis, kuriems suteikiama teisė perduoti pranešimą, numatytą Asociacijos sutarties 92 straipsnyje.Priimta Liuksemburge, 2004 m. balandžio 21 d.Tarybos varduPirmininkasJ. Walsh[1] Europos bendrija perėmė visas Europos anglių ir plieno bendrijos teises ir pareigas, pastarajai nustojus egzistuoti 2002 m. liepos 23 d. (OL L 194, 2002 7 23, p. 35).[2] OL L 304 E, 2001 10 30, p. 2.[3] OL C 153 E, 2002 6 27, p. 264.--------------------------------------------------


title: 2010/127/CFSP: 2010 m. kovo 1 d. Tarybos sprendimas 2010/127/BUSP dėl ribojančių priemonių Eritrėjai

text:
2.3.2010

               LT

               Europos Sąjungos oficialusis leidinys

               L 51/19

         TARYBOS SPRENDIMAS 2010/127/BUSP
   2010 m. kovo 1 d.
   dėl ribojančių priemonių Eritrėjai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2009 m. vasario 16 d. Taryba priėmė Bendrąją poziciją 2009/138/BUSP dėl ribojančių priemonių Somaliui (1), įgyvendinančią Jungtinių Tautų Saugumo Tarybos (toliau – JTST) Rezoliuciją 1844 (2008), kuria buvo nustatytos ribojančios priemonės tiems, kurie siekia užkirsti kelią ar sutrukdyti taikiam politiniam procesui, arba tiems, kurie pasitelkę jėgą grasina Somalio pereinamojo laikotarpio federalinėms institucijoms ar Afrikos Sąjungos misijai Somalyje (AMISOM) arba imasi veiksmų, kenkiančių stabilumui Somalyje ar regione.

               (2)

               2009 m. sausio 14 d. JTST priėmė JTST Rezoliuciją 1862 (2009) dėl Džibučio ir Eritrėjos ginčo dėl sienos ir jo galimo poveikio subregioniniam stabilumui ir saugumui.

               (3)

               2009 m. gruodžio 23 d. JTST priėmė JTST Rezoliuciją 1907 (2009), kuria nustatomas ginklų embargas Eritrėjai ir kurioje visos valstybės raginamos, derinant veiksmus su nacionalinės valdžios institucijomis, laikantis nacionalinės teisės aktų ir atsižvelgiant į tarptautinę teisę, savo teritorijoje, įskaitant jūrų uostus ir oro uostus, tikrinti visus į Eritrėją ir iš jos gabenamus krovinius, jei atitinkama valstybė turi patikimos informacijos manyti, kad krovinyje yra prekių, kurias draudžiama tiekti, parduoti, perduoti ar eksportuoti pagal tą rezoliuciją arba pagal bendrą ir visišką Somaliui taikomą ginklų embargą, nustatytą JTST Rezoliucijos 733 (1992) 5 punktu ir patikslintą bei iš dalies pakeistą vėlesnėmis rezoliucijomis.

               (4)

               JTST Rezoliucijoje 1907 (2009) taip pat nustatomos ribojančios priemonės asmenims ir subjektams, įskaitant Eritrėjos politinius ir karo vadovus, tačiau jais neapsiribojant, kuriuos nurodė Komitetas, įsteigtas pagal JTST Rezoliuciją 751 (1922), kurio įgaliojimai buvo padidinti JTST Rezoliucija 1844 (2008).

               (5)

               Reikia tolesnių Sąjungos veiksmų, kad būtų įgyvendintos tam tikros priemonės,

         PRIĖMĖ ŠĮ SPRENDIMĄ:
   1 straipsnis
   1.   Valstybės narės imasi būtinų priemonių, kad būtų užkirstas kelias valstybių narių piliečiams ar iš valstybių narių teritorijų, ar naudojant valstybių narių vėliavos laivus arba jų orlaivius, parduoti ar tiekti Eritrėjai visų rūšių ginklus ir su jais susijusius reikmenis, įskaitant šaunamuosius ginklus ir šaudmenis, karines transporto priemones ir įrangą, sukarintą įrangą bei šios technikos atsargines dalis, neatsižvelgiant į tai, ar valstybių narių teritorija yra tų prekių kilmės vieta.
   2.   Valstybių narių piliečiams ar iš valstybių narių teritorijų draudžiama teikti Eritrėjai techninę pagalbą, mokymą, finansinę bei kitokią paramą, susijusią su karine veikla arba 1 dalyje nurodytų prekių tiekimu, gamyba, priežiūra ar naudojimu.
   3.   Taip pat draudžiama valstybių narių piliečiams arba naudojant jų vėliavos laivus ar jų orlaivius pirkti iš Eritrėjos 1 dalyje nurodytas prekes, taip pat valstybių narių piliečiams priimti Eritrėjos teikiamą techninę pagalbą, mokymą, finansinę bei kitokią paramą, susijusią su karine veikla ar 1 dalyje nurodytų prekių tiekimu, gamyba, priežiūra ar naudojimu, neatsižvelgiant į tai, ar Eritrėjos teritorija yra tų prekių kilmės vieta.
   2 straipsnis
   1.   Valstybės narės, derindamos veiksmus su savo nacionalinės valdžios institucijomis, laikydamosi nacionalinės teisės aktų ir atsižvelgdamos į tarptautinę teisę, tikrina visus į Eritrėją ir iš jos gabenamus krovinius savo teritorijoje, įskaitant jūrų uostus ir oro uostus, jei jos turi patikimos informacijos manyti, kad krovinyje yra prekių, kurias pagal šį sprendimą draudžiama tiekti, parduoti, perduoti ar eksportuoti.
   2.   Orlaiviams ir laivams, gabenantiems krovinius į Eritrėją ir iš jos, taikomas reikalavimas iki atvykstant arba iki išvykstant pateikti papildomą informaciją apie visas prekes, atgabentas į valstybę narę arba iš jos išgabentas.
   3.   Valstybės narės, aptikusios prekių, kurias pagal šį sprendimą draudžiama tiekti, parduoti, perduoti ar eksportuoti, jas konfiskuoja ir pašalina (sunaikindamos ar padarydamos netinkamomis naudoti).
   3 straipsnis
   4 straipsnyje, 5 straipsnio 1 dalyje, 6 straipsnio 1 ir 2 dalyse numatytos ribojančios priemonės nustatomos asmenims ir subjektams, įskaitant Eritrėjos politinius ir karo vadovus, tačiau jais neapsiribojant, taip pat Vyriausybiniams ir pusiau valstybiniams subjektams ar visiems jų vardu arba jų nurodymu veikiantiems asmenims ar subjektams, kuriuos komitetas, įsteigtas pagal JTST Rezoliuciją 751 (1992) ir kurio įgaliojimai buvo padidinti JTST Rezoliucija 1844 (2008) (toliau – Sankcijų komitetas), nurodo kaip:

               —

               veikiančius pažeidžiant ginklų embargą ir nesilaikant 1 straipsnyje nurodytų susijusių priemonių,

               —

               iš Eritrėjos teikiančius paramą ginkluotoms opozicijos grupuotėms, kurios siekia destabilizuoti padėtį regione,

               —

               trukdančius įgyvendinti JTST Rezoliuciją 1862 (2009) dėl Džibučio,

               —

               suteikiančius prieglobstį, finansuojančius, remiančius, telkiančius asmenis bei grupes, sudarančius jiems sąlygas veikti, apmokančius juos ir kurstančius, kad jie vykdytų smurto ar terorizmo aktus, nukreiptus prieš kitas regiono valstybes bei jų piliečius,

               —

               trukdančius Stebėsenos grupės, pakartotinai įsteigtos pagal JTST Rezoliuciją 1853 (2008), atliekamiems tyrimams ar darbui.

         Atitinkami asmenys ir subjektai išvardyti priede.
   4 straipsnis
   Valstybės narės imasi būtinų priemonių, kad būtų užkirstas kelias valstybių narių piliečiams ar iš valstybių narių teritorijų, arba naudojant valstybių narių vėliavos laivus arba jų orlaivius, tiesiogiai ar netiesiogiai tiekti, parduoti ar perduoti 3 straipsnyje nurodytiems asmenims ir subjektams visų rūšių ginklus ir su jais susijusius reikmenis, įskaitant šaunamuosius ginklus ir šaudmenis, karines transporto priemones ir įrangą, sukarintą įrangą bei šios technikos atsargines dalis, taip pat tiesiogiai ar netiesiogiai teikti techninę pagalbą ar mokymą, finansinę bei kitokią paramą, įskaitant investicijas, tarpininkavimą ar kitas finansines paslaugas, susijusią su karine veikla arba šaunamųjų ginklų bei karinės įrangos tiekimu, gamyba, priežiūra ar naudojimu.
   5 straipsnis
   1.   Valstybės narės imasi būtinų priemonių, kad 3 straipsnyje nurodytiems asmenims nebūtų leidžiama įvažiuoti į jų teritoriją ar vykti per ją tranzitu.
   2.   1 dalis neįpareigoja valstybės narės neleisti savo piliečiams atvykti į jos teritoriją.
   3.   1 dalis netaikoma, jei Sankcijų komitetas kiekvienu konkrečiu atveju nusprendžia, kad tokia kelionė yra pateisinama humanitariniu poreikiu, įskaitant religines pareigas, arba tuo atveju, jei Sankcijų komitetas nusprendžia, kad padarius išimtį būtų kitaip prisidėta siekiant taikos ir stabilumo regione tikslų.
   4.   Tais atvejais, kai pagal 3 dalį valstybė narė leidžia Sankcijų komiteto nurodytiems asmenims įvažiuoti į jos teritoriją ar vykti per ją tranzitu, leidimas galioja tik tuo tikslu, kuriuo jis suteiktas, ir tik tiems asmenims, kuriems jis suteiktas.
   6 straipsnis
   1.   Visos lėšos ir ekonominiai ištekliai, kuriuos turi ar tiesiogiai arba netiesiogiai kontroliuoja 3 straipsnyje nurodyti asmenys ar subjektai, yra įšaldomi.
   2.   1 dalyje nurodytiems asmenims ar subjektams arba jų naudai draudžiama leisti tiesiogiai ar netiesiogiai naudotis lėšomis ar ekonominiais ištekliais.
   3.   Valstybės narės gali išimties tvarka leisti netaikyti 1 ir 2 dalyse nurodytų priemonių, kai lėšos ir ekonominiai ištekliai:

               a)

               reikalingi pagrindinėms išlaidoms, įskaitant mokėjimus už maisto produktus, nuomą arba hipoteką, vaistus ir medicininį gydymą, mokesčius, draudimo įmokas ir komunalines paslaugas;

               b)

               skirti išimtinai apmokėti pagrįstus honorarus ir kompensuoti patirtas išlaidas, susijusias su teisinių paslaugų teikimu;

               c)

               skirti išimtinai apmokėti mokesčius arba paslaugų mokesčius pagal nacionalinius įstatymus už kasdieninį įšaldytų lėšų ir ekonominių išteklių laikymą ar tvarkymą;

               d)

               būtini ypatingoms išlaidoms padengti, atitinkamai valstybei narei apie tai pranešus Sankcijų komitetui ir gavus jo pritarimą;

               e)

               yra teismo, administracine ar arbitražo tvarka suvaržyti arba yra teismo sprendimo objektas; šiuo atveju lėšos ir ekonominiai ištekliai gali būti naudojami to suvaržymo ar teismo sprendimo vykdymui, jeigu toks suvaržymas arba teismo sprendimas buvo priimtas iki JTST Rezoliucijos 1907 (2009) priėmimo dienos ir nėra šio straipsnio 1 dalyje nurodyto asmens ar subjekto naudai, atitinkamai valstybei narei apie tai pranešus Sankcijų komitetui.

         4.   2 dalis netaikoma į įšaldytas sąskaitas pervedamoms:

               a)

               palūkanoms arba kitoms dėl šių sąskaitų atsirandančioms pajamoms; arba

               b)

               mokėjimams, pervedamiems į įšaldytas sąskaitas pagal sutartis, susitarimus ar prievoles, sudarytus arba kilusius iki dienos, nuo kurios toms sąskaitoms pradėtos taikyti ribojančios priemonės,
               jeigu visoms tokioms palūkanoms, kitoms pajamoms ir mokėjimams toliau taikoma 1 dalis.

         5.   3 dalies a, b ir c punktuose nurodytos išimtys gali būti taikomos po to, kai atitinkama valstybė narė Sankcijų komitetui praneša apie savo ketinimą atitinkamu atveju leisti naudotis tokiomis lėšomis ir ekonominiais ištekliais, o Sankcijų komitetas per tris darbo dienas nuo tokio pranešimo neinformuoja apie neigiamą sprendimą.
   7 straipsnis
   Taryba sudaro priede pateikiamą sąrašą ir daro jo pakeitimus remdamasi tuo, ką nustato Sankcijų komitetas.
   8 straipsnis
   Vadovaujantis atitinkamais Jungtinių Tautų Saugumo Tarybos sprendimais, šis sprendimas prireikus peržiūrimas, iš dalies keičiamas arba panaikinamas.
   9 straipsnis
   Šis sprendimas įsigalioja jo priėmimo dieną.
   10 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. kovo 1 d.

            Tarybos vardu

            Pirmininkas

         D. LÓPEZ GARRIDO

      (1)  OL L 46, 2009 2 17, p. 73.

      PRIEDAS
      3 straipsnyje nurodytų asmenų ir subjektų sąrašas


title: 2015 m. balandžio 29 d. Europos Parlamento sprendimas (ES) 2015/1631 dėl aštuntojo, devintojo ir dešimtojo Europos plėtros fondų 2013 finansinių metų biudžeto įvykdymo patvirtinimo

text:
2015 9 30

               LT

               Europos Sąjungos oficialusis leidinys

               L 255/142

      EUROPOS PARLAMENTO SPRENDIMAS (ES) 2015/1631
      2015 m. balandžio 29 d.
      dėl aštuntojo, devintojo ir dešimtojo Europos plėtros fondų 2013 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į aštuntojo, devintojo ir dešimtojo Europos plėtros fondų 2013 finansinių metų finansines ataskaitas ir įplaukų bei išlaidų ataskaitas (COM(2014) 487 – C8–0146/2014),

                  —

                  atsižvelgdamas į 2014 m. balandžio 14 d. Komisijos parengtą metinę aštuntojo, devintojo ir dešimtojo Europos plėtros fondų 2013 finansinių metų finansų valdymo ataskaitą,

                  —

                  atsižvelgdamas į finansinę informaciją apie Europos plėtros fondus (COM(2014) 350),

                  —

                  atsižvelgdamas į Audito Rūmų 2013 finansinių metų metinę iš aštuntojo, devintojo ir dešimtojo Europos plėtros fondų finansuojamos veiklos ataskaitą kartu su Komisijos atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendacijas dėl patvirtinimo, kad Komisija įvykdė Europos plėtros fondų 2013 finansinių metų operacijas (05135/2015 – C8–0050/2015, 05136/2015 – C8–0051/2015, 05138/2015 – C8–0052/2015),

                  —

                  atsižvelgdamas į Komisijos ataskaitą dėl tolesnių veiksmų, susijusių su 2012 finansinių metų biudžeto įvykdymo patvirtinimu (COM(2014) 607), ir į prie jos pridėtus Komisijos tarnybų darbo dokumentus (SWD(2014) 285 ir SWD(2014) 286),

                  —

                  atsižvelgdamas į 2000 m. birželio 23 d. Kotonu pasirašytą (3) ir 2010 m. birželio 22 d. Uagadugu (Burkina Fasas) iš dalies pakeistą (4) Afrikos, Karibų jūros bei Ramiojo vandenyno grupės valstybių (toliau – AKR) ir Europos bendrijos bei jos valstybių narių partnerystės susitarimą,

                  —

                  atsižvelgdamas į 2001 m. lapkričio 27 d. Tarybos sprendimą 2001/822/EB dėl užjūrio šalių bei teritorijų ir Europos bendrijos asociacijos (sprendimas dėl UŠT asociacijos) (5),

                  —

                  atsižvelgdamas į Taryboje posėdžiavusių valstybių narių Vyriausybių atstovų 1995 m. gruodžio 20 d. vidaus susitarimo dėl Bendrijos paramos finansavimo ir administravimo pagal ketvirtosios AKR ir EB konvencijos antrąjį finansinį protokolą (6), 33 straipsnį,

                  —

                  atsižvelgdamas į Taryboje posėdžiavusių valstybių narių Vyriausybių atstovų 2000 m. rugsėjo 18 d. vidaus susitarimo dėl Bendrijos paramos finansavimo ir administravimo pagal 2000 m. birželio 23 d. Kotonu (Beninas) pasirašyto Afrikos, Karibų jūros bei Ramiojo vandenyno valstybių ir Europos bendrijos bei jos valstybių narių partnerystės susitarimo finansinį protokolą ir dėl finansinės paramos skyrimo užjūrio šalims ir teritorijoms, kurioms taikoma EB sutarties ketvirta dalis (7), 32 straipsnį,

                  —

                  atsižvelgdamas į Taryboje posėdžiavusių valstybių narių Vyriausybių atstovų 2006 m. liepos 17 d. vidaus susitarimo dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis (8), 11 straipsnį,

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 1998 m. birželio 16 d. Finansinio reglamento, taikomo bendradarbiavimui finansuojant plėtrą pagal ketvirtąją AKR ir EB konvenciją (9), 74 straipsnį,

                  —

                  atsižvelgdamas į 2003 m. kovo 27 d. Finansinio reglamento, taikomo devintajam Europos plėtros fondui (10), 119 straipsnį,

                  —

                  atsižvelgdamas į 2008 m. vasario 18 d. Tarybos reglamento (EB) Nr. 215/2008 dėl dešimtajam Europos plėtros fondui taikomo finansinio reglamento (11) 142 straipsnį,

                  —

                  atsižvelgdamas į Darbo tvarkos taisyklių 93 straipsnį, 94 straipsnio trečią įtrauką ir V priedą,

                  —

                  atsižvelgdamas į Biudžeto kontrolės komiteto pranešimą ir į Vystymosi komiteto nuomonę (A8–0102/2015),

         1.

            patvirtina Komisijai, kad aštuntojo, devintojo ir dešimtojo Europos plėtros fondų 2013 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Europos Sąjungos Teisingumo Teismui, Audito Rūmams ir Europos investicijų bankui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 398, 2014 11 12, p. 1.

         (2)  OL C 401, 2014 11 13, p. 264.

         (3)  OL L 317, 2000 12 15, p. 3.

         (4)  OL L 287, 2010 11 4, p. 3.

         (5)  OL L 314, 2001 11 30, p. 1 ir OL L 324, 2001 12 7, p. 1.

         (6)  OL L 156, 1998 5 29, p. 108.

         (7)  OL L 317, 2000 12 15, p. 355.

         (8)  OL L 247, 2006 9 9, p. 32.

         (9)  OL L 191, 1998 7 7, p. 53.

         (10)  OL L 83, 2003 4 1, p. 1.

         (11)  OL L 78, 2008 3 19, p. 1.


title: 1999 m. vasario 10 d. Komisijos sprendimas iš dalies keičiantis Sprendimą dėl Ryšių su pagyvenusiais žmonėmis grupės (pranešta dokumentu nr. C(1999) 211)

text:
Svarbus teisinis pranešimas

|

31999D0141

Oficialusis leidinys L 045 , 19/02/1999 p. 0054 - 0054

		Komisijos Sprendimas1999 m. vasario 10 d.iš dalies keičiantis Sprendimą dėl Ryšių su pagyvenusiais žmonėmis grupės(pranešta dokumentu Nr. C(1999) 211)(1999/141/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,kadangi, atsižvelgiant į pokyčius Bendrijos lygmeniu, būtina patikslinti Komisijos sprendimu 91/544/EEB [1] su pakeitimais, padarytais Sprendimu 93/417/EEB [2], įsteigtos Grupės narių skaičių; kadangi, siekiant administracinio veiksmingumo, Grupės pirmininko ir narių kadencijos trukmė turėtų būti sutrumpinta,NUSPRENDĖ:Vienintelis straipsnisSprendimas 91/544/EEB iš dalies keičiamas taip:1) 3 straipsnio 2 dalyje žodžiai "25 nariai" pakeičiami žodžiais "24 nariai";2) 4 straipsnio 3 dalis iš dalies keičiama taip:a) kiekvienu atveju žodžiai "penkios vietos" pakeičiami žodžiais "keturios vietos";b) pridedama ši įtrauka:"— ESCU – Europos pagyvenusių piliečių sąjunga: keturios vietos";3) 5 straipsnio 1 dalyje žodžiai "18 mėnesių" pakeičiami žodžiais "12 mėnesių";4) 7 straipsnio 1 dalyje žodžiai "18 mėnesių" pakeičiami žodžiais "12 mėnesių";5) priedas papildomas šia įtrauka:"— ESCU – Europos pagyvenusių piliečių sąjunga."Priimta Briuselyje, 1999 m. vasario 10 d.Komisijos varduPádraig FlynnKomisijos narys[1] OL L 296, 1991 10 26, p. 42.[2] OL L 187, 1993 7 29, p. 60.--------------------------------------------------